text:
Μολδαβίας για στήριξη της οικονομικής σταθεροποίησης, σε συνδυασμό με το πρόγραμμα του ΔΝΤ. Η μακροοικονομική χρηματοδοτική συνδρομή της Ένωσης θα στηρίξει την οικονομική σταθεροποίηση και το πρόγραμμα διαρθρωτικών μεταρρυθμίσεων της Μολδαβίας, συμπληρώνοντας τους πόρους που διατίθενται στο πλαίσιο των χρηματοδοτικών ρυθμίσεων του ΔΝΤ.
 (11)Η μακροοικονομική χρηματοδοτική συνδρομή της Ένωσης θα πρέπει να αποσκοπεί στην αποκατάσταση μιας βιώσιμης θέσης εξωτερικής χρηματοδότησης για τη Μολδαβία, στηρίζοντας με τον τρόπο αυτόν την οικονομική και κοινωνική ανάπτυξή της.
 (12)Η μακροοικονομική χρηματοδοτική συνδρομή της Ένωσης αναμένεται να συνάδει με την εφαρμογή των εκταμιεύσεων της δημοσιονομικής στήριξης στο πλαίσιο του Ευρωπαϊκού Μηχανισμού Γειτονίας.
 (13)Ο προσδιορισμός του ποσού της μακροοικονομικής χρηματοδοτικής συνδρομής της Ένωσης βασίζεται σε μια ολοκληρωμένη ποσοτική εκτίμηση των υπολειπόμενων αναγκών εξωτερικής χρηματοδότησης της Μολδαβίας, και λαμβάνει υπόψη την ικανότητά της για αυτοχρηματοδότηση μέσω ιδίων πόρων, και ιδίως μέσω των συναλλαγματικών αποθεμάτων που διαθέτει. Η μακροοικονομική χρηματοδοτική συνδρομή της Ένωσης θα πρέπει να συμπληρώνει τα προγράμματα και τους πόρους που χορηγούν το ΔΝΤ και η Παγκόσμια Τράπεζα. Κατά τον καθορισμό του ποσού της συνδρομής λαμβάνονται επίσης υπόψη οι αναμενόμενες χρηματοδοτικές συνεισφορές πολυμερών χορηγών και η ανάγκη να διασφαλιστεί δίκαιη κατανομή των βαρών μεταξύ της Ένωσης και των άλλων χορηγών, καθώς και η προϋπάρχουσα διάθεση εκ μέρους της Ένωσης άλλων μέσων εξωτερικής χρηματοδότησης στη Μολδαβία και η προστιθέμενη αξία της συνολικής συμμετοχής της Ένωσης.
 (14)Λαμβάνοντας υπόψη τις υπολειπόμενες ανάγκες εξωτερικής χρηματοδότησης της Μολδαβίας, το επίπεδο της οικονομικής της ανάπτυξης, που μετράται με βάση το κατά κεφαλήν εισόδημα και τα ποσοστά φτώχειας, την ικανότητά της για αυτοχρηματοδότηση μέσω ιδίων πόρων, ιδίως μέσω των συναλλαγματικών αποθεμάτων που διαθέτει και την αξιολόγηση της ικανότητάς της για αποπληρωμή με βάση την ανάλυση βιωσιμότητας του χρέους, ένα μέρος της συνδρομής θα πρέπει να παρέχεται υπό μορφή επιδοτήσεων.
 (15) Η Επιτροπή θα πρέπει να μεριμνήσει ώστε η μακροοικονομική χρηματοδοτική συνδρομή της Ένωσης να συμπλέει νομικά και ουσιαστικά με τις βασικές αρχές, τους στόχους και τα μέτρα που λαμβάνονται στους διάφορους τομείς της εξωτερικής δράσης και τις άλλες συναφείς πολιτικές της Ένωσης.
 (16)Η μακροοικονομική χρηματοδοτική συνδρομή της Ένωσης θα πρέπει να στηρίξει την εξωτερική πολιτική της σε ό,τι αφορά τη Μολδαβία. Οι υπηρεσίες της Επιτροπής και η Ευρωπαϊκή Υπηρεσία Εξωτερικής Δράσης θα πρέπει να συνεργάζονται στενά σε όλη τη διάρκεια της επιχείρησης μακροοικονομικής χρηματοδοτικής συνδρομής για τον συντονισμό και την εξασφάλιση της συνοχής της εξωτερικής πολιτικής της Ένωσης.
 (17)Η μακροοικονομική χρηματοδοτική συνδρομή της Ένωσης θα πρέπει να στηρίζει την προσήλωση της Μολδαβίας στις κοινές με την Ένωση αξίες, στις οποίες περιλαμβάνονται η δημοκρατία, το κράτος δικαίου, η χρηστή διακυβέρνηση, ο σεβασμός των ανθρωπίνων δικαιωμάτων, η βιώσιμη ανάπτυξη και η μείωση της φτώχειας, καθώς και την προσήλωσή της στις αρχές ενός ελεύθερου και θεμιτού εμπορίου βάσει κανόνων.
 (18)Προϋπόθεση για να χορηγήσει η Ένωση μακροοικονομική χρηματοδοτική συνδρομή θα πρέπει να είναι ο σεβασμός, εκ μέρους της Μολδαβίας, των ουσιαστικών θεσμών της δημοκρατίας, στους οποίους περιλαμβάνονται το πολυκομματικό κοινοβουλευτικό σύστημα, το κράτος δικαίου και η εγγύηση του σεβασμού των ανθρωπίνων δικαιωμάτων. Επιπλέον, οι ειδικοί στόχοι της μακροοικονομικής χρηματοδοτικής συνδρομής της Ένωσης θα πρέπει να αφορούν την


text:
ενίσχυση της αποτελεσματικότητας, της διαφάνειας και της λογοδοσίας όσον αφορά τη διαχείριση των δημοσίων οικονομικών, της διακυβέρνησης και της εποπτεία του χρηματοπιστωτικού τομέα στη Μολδαβία και να προωθούν τις διαρθρωτικές μεταρρυθμίσεις που σκοπό έχουν να στηρίξουν τη βιώσιμη και χωρίς αποκλεισμούς ανάπτυξη, τη δημιουργία θέσεων εργασίας και τη δημοσιονομική εξυγίανση. Τόσο η πλήρωση των προϋποθέσεων όσο και η επίτευξη των στόχων αυτών θα πρέπει να παρακολουθούνται τακτικά από την Επιτροπή και την Ευρωπαϊκή Υπηρεσία Εξωτερικής Δράσης.
 (19)Προκειμένου να διασφαλιστεί ότι τα οικονομικά συμφέροντα της Ένωσης που συνδέονται με τη μακροοικονομική χρηματοδοτική συνδρομή της Ένωσης προστατεύονται αποτελεσματικά, η Μολδαβία πρέπει να λάβει τα κατάλληλα μέτρα για την πρόληψη και την καταπολέμηση της απάτης, της διαφθοράς και άλλων παρατυπιών που συνδέονται με τη συνδρομή. Επιπλέον, θα πρέπει να προβλεφθεί ότι η Επιτροπή θα διενεργεί ελέγχους ενώ το Ελεγκτικό Συνέδριο θα διενεργεί λογιστικούς ελέγχους.
 (20)Η αποδέσμευση της μακροοικονομικής χρηματοδοτικής συνδρομής της Ένωσης δεν θίγει τις εξουσίες του Ευρωπαϊκού Κοινοβουλίου και του Συμβουλίου (ως δημοσιονομικής αρχής).
 (21)Τα ποσά της μακροοικονομικής χρηματοδοτικής συνδρομής που χορηγούνται υπό μορφή επιχορηγήσεων και τα ποσά της μακροοικονομικής χρηματοδοτικής συνδρομής που χορηγούνται υπό μορφή δανείου θα πρέπει να είναι σύμφωνα με τις πιστώσεις του προϋπολογισμού που προβλέπονται στο πολυετές δημοσιονομικό πλαίσιο.
 (22)Η διαχείριση της μακροοικονομικής χρηματοδοτικής συνδρομής της Ένωσης θα πρέπει να αναληφθεί από την Επιτροπή. Για να εξασφαλισθεί η δυνατότητα παρακολούθησης της εφαρμογής της παρούσας απόφασης από το Ευρωπαϊκό Κοινοβούλιο και το Συμβούλιο, η Επιτροπή θα πρέπει να τους ενημερώνει τακτικά για τις εξελίξεις τις σχετικές με τη μακροοικονομική χρηματοδοτική συνδρομή και να τους παρέχει τα σχετικά έγγραφα.
 (23)Προκειμένου να διασφαλισθούν ενιαίες συνθήκες για την εφαρμογή της παρούσας απόφασης, θα πρέπει να ανατεθούν εκτελεστικές εξουσίες στην Επιτροπή. Οι εν λόγω εξουσίες θα πρέπει να ασκούνται σύμφωνα με τον κανονισμό (ΕΕ) 182/2011 του Ευρωπαϊκού Κοινοβουλίου και του Συμβουλίου
 6
 .
 (24)Η μακροοικονομική χρηματοδοτική συνδρομή της Ένωσης θα πρέπει να υπόκειται σε όρους οικονομικής πολιτικής που θα καθοριστούν σε μνημόνιο συνεννόησης. Προκειμένου να υπάρξουν ενιαίοι όροι εφαρμογής και για λόγους αποτελεσματικότητας, η Επιτροπή πρέπει να έχει την αρμοδιότητα να διαπραγματευθεί τους εν λόγω όρους με τις αρχές της Μολδαβίας υπό την εποπτεία της επιτροπής των αντιπροσώπων των κρατών μελών δυνάμει του κανονισμού (ΕΕ) 182/2011. Δυνάμει του εν λόγω κανονισμού, η συμβουλευτική διαδικασία θα πρέπει κατά γενικό κανόνα να εφαρμόζεται σε όλες τις περιπτώσεις εκτός από αυτές που προβλέπονται στον εν λόγω κανονισμό. Λαμβάνοντας υπόψη τις δυνητικά σημαντικές επιπτώσεις της συνδρομής άνω των 90 εκατομμυρίων EUR, είναι σκόπιμο να χρησιμοποιηθεί η διαδικασία εξέτασης για τις πράξεις που υπερβαίνουν το εν λόγω κατώτατο όριο. Λαμβάνοντας υπόψη το ποσό της μακροοικονομικής χρηματοδοτικής συνδρομής της Ένωσης στη Μολδαβία, θα πρέπει να εφαρμόζεται η διαδικασία εξέτασης για την έγκριση του Μνημονίου Συνεννόησης και για οποιαδήποτε μείωση, αναστολή ή ακύρωση της συνδρομής,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 1.Η Ένωση χορηγεί μακροοικονομική χρηματοδοτική συνδρομή ανώτατου ποσού 100 εκατομμυρίων EUR στη Μολδαβία («μακροοικονομική χρηματοδοτική συνδρομή της Ένωσης»), με σκοπό τη στήριξη της οικονομικής σταθεροποίησης της χώρας και μιας ατζέντας ουσιαστικών μεταρρυθμίσεων. Από αυτό το ανώτατο ποσό, έως 60

type: legislation

jurisdiction: EU


text:
εκατομμύρια EUR θα διατεθούν με τη μορφή δανείων και έως 40 εκατομμύρια EUR με τη μορφή επιχορηγήσεων. Η αποδέσμευση της μακροοικονομικής χρηματοδοτικής συνδρομής της Ένωσης εξαρτάται από την έγκριση του προϋπολογισμού της Ένωσης για το σχετικό έτος από το Ευρωπαϊκό Κοινοβούλιο και το Συμβούλιο. Η χρηματοδοτική συνδρομή συμβάλλει στην κάλυψη των αναγκών που σχετίζονται με ισοζύγιο πληρωμών της Μολδαβίας, όπως αυτές προσδιορίζονται στο πρόγραμμα του ΔΝΤ.
 2.Για τη χρηματοδότηση της δανειακής συνιστώσας της μακροοικονομικής χρηματοδοτικής συνδρομής της Ένωσης, η Επιτροπή εξουσιοδοτείται εξ ονόματος της Ένωσης να δανείζεται τα αναγκαία κεφάλαια από τις κεφαλαιαγορές ή από χρηματοπιστωτικούς οργανισμούς και να τα δανείζει στη Δημοκρατία της Μολδαβίας. Τα δάνεια έχουν μέγιστη μέση διάρκεια 15 ετών.
 3.Η Επιτροπή διαχειρίζεται την αποδέσμευση της μακροοικονομικής χρηματοδοτικής συνδρομής της Ένωσης κατά τρόπο συνεπή προς τις συμφωνίες ή τις συνεννοήσεις μεταξύ του Διεθνούς Νομισματικού Ταμείου (ΔΝΤ) και της Μολδαβίας και προς τις βασικές αξίες και τους στόχους των οικονομικών μεταρρυθμίσεων που ορίζονται στη Συμφωνία Σύνδεσης ΕΕ- Μολδαβίας, συμπεριλαμβανομένης της ΕΟΖΕΣ, που συμφωνήθηκε στο πλαίσιο της Ευρωπαϊκής Πολιτικής Γειτονίας.
 Η Επιτροπή ενημερώνει τακτικά το Ευρωπαϊκό Κοινοβούλιο και το Συμβούλιο για τις εξελίξεις που αφορούν τη μακροοικονομική χρηματοδοτική συνδρομή της Ένωσης, συμπεριλαμβανομένων των σχετικών εκταμιεύσεων και θα διαβιβάζει τα σχετικά έγγραφα στα εν λόγω όργανα εγκαίρως.
 4.Η μακροοικονομική χρηματοδοτική συνδρομή της Ένωσης θα είναι διαθέσιμη για δυόμισι έτη, αρχής γενομένης από την πρώτη ημέρα μετά την έναρξη ισχύος του μνημονίου συνεννόησης που αναφέρεται στο άρθρο 3 παράγραφος 1.
 5.Εάν οι ανάγκες χρηματοδότησης της Μολδαβίας μειωθούν σημαντικά κατά την περίοδο εκταμίευσης της μακροοικονομικής χρηματοδοτικής συνδρομής της Ένωσης, σε σύγκριση με τις αρχικές προβλέψεις, η Επιτροπή, ενεργώντας σύμφωνα με τη διαδικασία εξέτασης που αναφέρεται στο άρθρο 7 παράγραφος 2, μειώνει το ποσό της συνδρομής ή την αναστέλλει ή την ακυρώνει..
 Άρθρο 2
 1.Προϋπόθεση για τη χορήγηση της μακροοικονομικής χρηματοδοτικής συνδρομής από την ΕΕ είναι ο σεβασμός εκ μέρους της Μολδαβίας, των ουσιαστικών θεσμών της δημοκρατίας, στους οποίους περιλαμβάνονται το πολυκομματικό κοινοβουλευτικό σύστημα, το κράτος δικαίου και η εγγύηση του σεβασμού των ανθρωπίνων δικαιωμάτων.
 2.Η Επιτροπή και η Ευρωπαϊκή Υπηρεσία Εξωτερικής Δράσης θα παρακολουθούν την τήρηση αυτής της προϋπόθεσης καθ’ όλη τη διάρκεια ισχύος της μακροοικονομικής χρηματοδοτικής συνδρομής της Ένωσης.
 3.Οι παράγραφοι 1 και 2 εφαρμόζονται σύμφωνα με την Απόφαση 2010/427/ΕΕ του Συμβουλίου
 7
 .
 Άρθρο 3
 1.Η Επιτροπή, σύμφωνα με τη διαδικασία εξέτασης που αναφέρεται στο άρθρο 7 παράγραφος 2, συμφωνεί με τις αρχές της Μολδαβίας σχετικά με σαφώς καθορισμένους όρους οικονομικής και χρηματοπιστωτικής πολιτικής -εστιάζοντας ιδιαίτερα στις διαρθρωτικές μεταρρυθμίσεις και την εξυγίανση των δημόσιων οικονομικών από τις οποίες εξαρτάται η μακροοικονομική χρηματοδοτική συνδρομή της Ένωσης- οι οποίοι πρόκειται να καθοριστούν σε μνημόνιο συνεννόησης («το μνημόνιο συνεννόησης») το οποίο περιλαμβάνει χρονοδιάγραμμα για την εκπλήρωση των εν λόγω όρων. Οι όροι οικονομικής και χρηματοπιστωτικής πολιτικής που ορίζονται στο μνημόνιο συνεννόησης πρέπει να συνάδουν με τις συμφωνίες ή τα μνημόνια που αναφέρονται στο άρθρο 1 παράγραφος 3, συμπεριλαμβανομένων των προγραμμάτων μακροοικονομικής προσαρμογής και διαρθρωτικών μεταρρυθμίσεων που εφαρμόζει η Μολδαβία με τη στήριξη του ΔΝΤ.
 2.Οι όροι που αναφέρονται στην παράγραφο 1 αποσκοπούν, ειδικότερα,


text:
στην ενίσχυση της αποτελεσματικότητας, της διαφάνειας και της λογοδοσίας των συστημάτων διαχείρισης των δημόσιων οικονομικών στη Μολδαβία, περιλαμβανομένης της χρήσης της μακροοικονομικής χρηματοδοτικής συνδρομής της Ένωσης. Η πρόοδος όσον αφορά το αμοιβαίο άνοιγμα των αγορών, η ανάπτυξη θεμιτών εμπορικών συναλλαγών βάσει κανόνων και άλλες προτεραιότητες στο πλαίσιο της εξωτερικής πολιτικής της Ένωσης, θα λαμβάνονται επίσης δεόντως υπόψη κατά τον σχεδιασμό των μέτρων πολιτικής. Η Επιτροπή παρακολουθεί τακτικά την πρόοδο που σημειώνεται στην επίτευξη των στόχων αυτών.
 3.Οι λεπτομερείς χρηματοδοτικοί όροι της μακροοικονομικής χρηματοδοτικής συνδρομής της Ένωσης θα καθορίζονται στη συμφωνία δανειοδότησης και στη συμφωνία επιχορήγησης που πρόκειται να συναφθεί μεταξύ της Επιτροπής και των αρχών της Μολδαβίας.
 4.Η Επιτροπή επαληθεύει, σε τακτικά διαστήματα, ότι οι όροι που αναφέρονται στο άρθρο 4 παράγραφος 3, εξακολουθούν να τηρούνται, συμπεριλαμβανομένου και του κατά πόσον οι οικονομικές πολιτικές της Μολδαβίας συνάδουν με τους στόχους της μακροοικονομικής χρηματοδοτικής συνδρομής της Ένωσης. Στο πλαίσιο αυτό, η Επιτροπή συνεργάζεται στενά με το ΔΝΤ και την Παγκόσμια Τράπεζα και, εφόσον είναι αναγκαίο, με το Ευρωπαϊκό Κοινοβούλιο και το Συμβούλιο.
 Άρθρο 4
 1.Με την επιφύλαξη των όρων της παραγράφου 3, η μακροοικονομική χρηματοδοτική συνδρομή της Ένωσης θα χορηγηθεί από την Επιτροπή σε δόσεις, εκάστη των οποίων περιλαμβάνει μία συνιστώσα δανείου και μία συνιστώσα επιχορήγησης. Το ύψος κάθε δόσης καθορίζεται στο μνημόνιο συνεννόησης που αναφέρεται στο άρθρο 3.
 2.Τα ποσά της μακροοικονομικής χρηματοδοτικής συνδρομής της Ένωσης που χορηγούνται υπό μορφή δανείου θα πρέπει να διατίθενται, κατά περίπτωση, σύμφωνα με τον κανονισμό (ΕΚ, Ευρατόμ) 480/2009 του Συμβουλίου
 8
 .
 3.Η απόφαση της Επιτροπής για την αποδέσμευση των δόσεων εξαρτάται από την εκπλήρωση όλων των ακόλουθων όρων:
 α)την προϋπόθεση που ορίζεται στο άρθρο 2,
 β)τις συνεχείς ικανοποιητικές επιδόσεις ως προς την εφαρμογή προγράμματος πολιτικής που περιέχει μέτρα σοβαρής προσαρμογής και διαρθρωτικών μεταρρυθμίσεων τα οποία στηρίζονται από μη προληπτική πιστωτική συμφωνία του ΔΝΤ, και
 γ)την ικανοποιητική εφαρμογή, των όρων οικονομικής πολιτικής και των χρηματοδοτικών όρων που περιέχονται στο μνημόνιο συνεννόησης.
 Η εκταμίευση της δεύτερης δόσης πραγματοποιείται, καταρχήν, το νωρίτερο τρεις μήνες μετά την εκταμίευση της πρώτης δόσης. Η εκταμίευση της τρίτης δόσης πραγματοποιείται, καταρχήν, το νωρίτερο τρεις μήνες μετά την εκταμίευση της δεύτερης δόσης.
 4.Όταν δεν τηρούνται οι όροι της παραγράφου 3, η Επιτροπή αναστέλλει προσωρινά ή ακυρώνει την εκταμίευση της μακροοικονομικής χρηματοδοτικής συνδρομής της Ένωσης. Σε τέτοιες περιπτώσεις, η Επιτροπή ενημερώνει το Ευρωπαϊκό Κοινοβούλιο και το Συμβούλιο σχετικά με τους λόγους της εν λόγω αναστολής ή ακύρωσης.
 5.Η μακροοικονομική χρηματοδοτική συνδρομή της Ένωσης θα εκταμιεύεται στην Εθνική Τράπεζα της Μολδαβίας. Με την επιφύλαξη των όρων που πρόκειται να συμφωνηθούν στο μνημόνιο συνεννόησης, περιλαμβανομένης της επιβεβαίωσης των υπολειπόμενων δημοσιονομικών χρηματοδοτικών αναγκών, τα ενωσιακά κονδύλια μπορεί να έχουν ως τελικό αποδέκτη το Υπουργείο Οικονομικών της Μολδαβίας.
 Άρθρο 5
 1.Οι δανειοληπτικές και δανειοδοτικές πράξεις που σχετίζονται με την δανειακή συνιστώσα της μακροοικονομικής χρηματοδοτικής συνδρομής της Ένωσης θα διενεργούνται σε ευρώ με την ίδια τοκοφόρο ημερομηνία και δεν εμπλέκουν την Ένωση σε μεταβολή της διάρκειας ούτε την εκθέτουν σε ανάληψη οποιουδήποτε κινδύνου συναλλάγματος ή επιτοκίου, ούτε σε ανάληψη οποιουδήποτε άλλου εμπορικού κινδύνου.
 2.Όποτε το επιτρέπουν οι


text:
περιστάσεις και εφόσον το ζητήσει η Μολδαβία, η Επιτροπή μπορεί να προβεί στις προσήκουσες ενέργειες προκειμένου να διασφαλίσει την προσθήκη ρήτρας πρόωρης εξόφλησης στους όρους και τις προϋποθέσεις του δανείου και την ύπαρξη ανάλογης ρήτρας στους όρους και τις προϋποθέσεις των δανειοληπτικών πράξεων.
 3.Όταν οι περιστάσεις επιτρέπουν βελτίωση του επιτοκίου του δανείου και εφόσον το ζητήσει η Μολδαβία, η Επιτροπή μπορεί να αποφασίσει την αναχρηματοδότηση του συνόλου ή μέρους των αρχικών δανειοληπτικών πράξεών της ή μπορεί να αναπροσαρμόσει τους αντίστοιχους χρηματοδοτικούς όρους. Οι πράξεις αναχρηματοδότησης ή αναπροσαρμογής διενεργούνται σύμφωνα με τις παραγράφους 1 και 4 και δεν έχουν ως αποτέλεσμα την παράταση της διάρκειας των οικείων δανειοληπτικών πράξεων ή την αύξηση του οφειλόμενου κεφαλαίου κατά την ημερομηνία διεξαγωγής των πράξεων αναχρηματοδότησης ή αναπροσαρμογής.
 4.Το σύνολο των εξόδων της Ένωσης που συνδέονται με τις δανειοληπτικές και τις δανειοδοτικές πράξεις στο πλαίσιο της παρούσας απόφασης βαρύνουν την Μολδαβία.
 5.Η Επιτροπή ενημερώνει το Ευρωπαϊκό Κοινοβούλιο και το Συμβούλιο για τις εξελίξεις ως προς τις πράξεις που αναφέρονται στις παραγράφους 2 και 3.
 Άρθρο 6
 1.Η μακροοικονομική χρηματοδοτική συνδρομή της Ένωσης υλοποιείται σύμφωνα με τον κανονισμό (ΕΕ, Ευρατόμ) 966/2012 του Ευρωπαϊκού Κοινοβουλίου και του Συμβουλίου και τον
 9
 κατ’ εξουσιοδότηση κανονισμό (ΕΕ) 1268/2012 της Επιτροπής
 10
 .
 2.Η υλοποίηση της μακροοικονομικής χρηματοδοτικής συνδρομής της Ένωσης τελεί υπό άμεση διαχείριση.
 3.Η συμφωνία δανειοδότησης και η συμφωνία επιχορήγησης που πρόκειται να συνομολογηθούν με τις αρχές της Μολδαβίας περιλαμβάνουν διατάξεις οι οποίες:
 α)διασφαλίζουν ότι η Μολδαβίας ελέγχει τακτικά εάν η χρηματοδότηση που χορηγείται από τον προϋπολογισμό της Ένωσης χρησιμοποιείται ορθά, λαμβάνει τα αναγκαία μέτρα για την πρόληψη παρατυπιών και απάτης και, εάν είναι απαραίτητο, κινεί δικαστική διαδικασία για την ανάκτηση αχρεωστήτως καταβληθέντων ποσών που χορηγήθηκαν βάσει της παρούσας απόφασης·
 β)διασφαλίζουν την προστασία των οικονομικών συμφερόντων της Ένωσης, προβλέποντας ιδίως την εφαρμογή ειδικών
 11
 μέτρων για την πρόληψη και καταπολέμηση της απάτης, της διαφθοράς και κάθε άλλης παρατυπίας που επηρεάζουν τη
 12
 μακροοικονομική χρηματοδοτική συνδρομή της Ένωσης, σύμφωνα με τον κανονισμό (ΕΚ, Ευρατόμ) 2988/95· του Συμβουλίου, τον κανονισμό (ΕΚ, Ευρατόμ) 2185/96 του Συμβουλίου και τον κανονισμό (ΕΕ, Ευρατόμ) 883/2013 του Ευρωπαϊκού Κοινοβουλίου και του Συμβουλίου
 13
 ·
 γ)επιτρέπουν ρητά στην Επιτροπή, καθώς και στην Ευρωπαϊκή Υπηρεσία Καταπολέμησης της Απάτης ή στους εκπροσώπους τους, να πραγματοποιούν ελέγχους, συμπεριλαμβανομένων επιτόπιων ελέγχων και επιθεωρήσεων·
 δ)επιτρέπουν ρητά στην Επιτροπή και στο Ελεγκτικό Συνέδριο να διενεργούν ελέγχους πριν και μετά από την περίοδο διαθεσιμότητας της μακροοικονομικής χρηματοδοτικής συνδρομής της Ένωσης, συμπεριλαμβανομένων των ελέγχων εγγράφων και των επιτόπιων ελέγχων, όπως οι επιχειρησιακές αξιολογήσεις·
 ε)διασφαλίζουν ότι η Ένωση δικαιούται την πρόωρη αποπληρωμή του δανείου, ή/και την πλήρη επιστροφή της επιχορήγησης, εάν διαπιστωθεί ότι, σε σχέση με τη διαχείριση της μακροοικονομικής χρηματοδοτικής συνδρομής της Ένωσης, η Μολδαβία έχει εμπλακεί σε οποιαδήποτε πράξη απάτης ή διαφθοράς ή οποιαδήποτε άλλη παράνομη δραστηριότητα σε βάρος των οικονομικών συμφερόντων της Ένωσης.
 4.Πριν από την υλοποίηση της μακροοικονομικής χρηματοδοτικής συνδρομής της Ένωσης, η Επιτροπή θα αξιολογήσει, μέσω επιχειρησιακής αξιολόγησης, την ορθότητα των δημοσιονομικών ρυθμίσεων , των διοικητικών διαδικασιών και των μηχανισμών εσωτερικού και εξωτερικού ελέγχου της Μολδαβίας που σχετίζονται με τη


text:
συνδρομή.
 Άρθρο 7
 1.Η Ευρωπαϊκή Επιτροπή θα επικουρείται από επιτροπή. Πρόκειται για επιτροπή κατά την έννοια του κανονισμού (ΕΕ) 182/2011.
 2.Όταν γίνεται αναφορά στην παρούσα παράγραφο, εφαρμόζεται το άρθρο 5 του κανονισμού (ΕΕ) 182/2011.
 Άρθρο 8
 1.Η Επιτροπή υποβάλλει, έως τις 30 Ιουνίου κάθε έτους, έκθεση στο Ευρωπαϊκό Κοινοβούλιο και στο Συμβούλιο σχετικά με την εφαρμογή της παρούσας απόφασης κατά το προηγούμενο έτος, η οποία περιλαμβάνει αξιολόγηση αυτής της εφαρμογής. Η έκθεση:
 α)εξετάζει την πρόοδο που σημειώθηκε κατά την εφαρμογή της μακροοικονομικής χρηματοδοτικής συνδρομής της Ένωσης·
 β)αξιολογεί την οικονομική κατάσταση και τις προοπτικές της Μολδαβίας, καθώς και την πρόοδο στην εφαρμογή των μέτρων πολιτικής που αναφέρονται στο άρθρο 3 παράγραφος 1·
 γ)παρουσιάζει τη σχέση μεταξύ των όρων οικονομικής πολιτικής που καθορίζονται στο μνημόνιο συνεννόησης, των τρεχουσών οικονομικών και δημοσιονομικών επιδόσεων της Μολδαβίας και των αποφάσεων της Επιτροπής να εκταμιεύσει τις δόσεις της μακροοικονομικής χρηματοδοτικής συνδρομής της Ένωσης.
 2.Το αργότερο δύο έτη μετά τη λήξη της περιόδου διάθεσης που αναφέρεται στο άρθρο 1 παράγραφος 4, η Επιτροπή υποβάλλει στο Ευρωπαϊκό Κοινοβούλιο και στο Συμβούλιο έκθεση της εκ των υστέρων αξιολόγησης, αξιολογώντας τα αποτελέσματα και την αποτελεσματικότητα της περατωθείσας μακροοικονομικής χρηματοδοτικής συνδρομής της Ένωσης, καθώς και τον βαθμό στον οποίο συνέβαλε στην επίτευξη των σκοπών της.
 Άρθρο 9
 Η παρούσα απόφαση αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
 Βρυξέλλες,
 Για το Ευρωπαϊκό Κοινοβούλιο
 Για το Συμβούλιο
 Ο/Η Πρόεδρος
 Ο/Η Πρόεδρος
 ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ
 1.ΠΛΑΙΣΙΟ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ
 1.1.
 Τίτλος της πρότασης/πρωτοβουλίας
 Πρόταση απόφασης του Ευρωπαϊκού Κοινοβουλίου και του Συμβουλίου για τη χορήγηση μακροοικονομικής χρηματοδοτικής συνδρομής στη Δημοκρατία της Μολδαβίας
 1.2.
 Σχετικός(οί) τομέας(είς)πολιτικής που αφορά(ούν) τη δομή ΔΒΔ/ΠΒΔ
 14
 Τομέας πολιτικής:
 Τίτλος 01 — Οικονομικές και χρηματοδοτικές υποθέσεις
 Δραστηριότητα:
 03 — Διεθνείς οικονομικές και χρηματοδοτικές υποθέσεις
 1.3.
 Χαρακτήρας της πρότασης/πρωτοβουλίας
 X Η πρόταση/πρωτοβουλία αφορά νέα δράση
 1.4.
 Στόχοι
 1.4.1.
 Ο (Οι) πολυετής(-είς) στρατηγικός(-οί) στόχος(-οι) της Επιτροπής τον(τους) οποίο(οποίους) αφορά η πρόταση/πρωτοβουλία
 «Νέα ώθηση στην απασχόληση, την ανάπτυξη και τις επενδύσεις: προώθηση της ευημερίας πέραν των συνόρων της ΕΕ»
 Ο κύριος σχετικός τομέας δραστηριότητας της ΓΔ Οικονομικών και Χρηματοδοτικών Υποθέσεων (ECFIN) είναι:
 1. Προώθηση της εφαρμογής της ευρωπαϊκής πολιτικής γειτονίας με την εμβάθυνση της οικονομικής ανάλυσης και την ενίσχυση του πολιτικού διαλόγου και της παροχής συμβουλών επί των οικονομικών πτυχών των σχεδίων δράσης.
 2. Ανάπτυξη, παρακολούθηση και υλοποίηση της μακροοικονομικής χρηματοδοτικής συνδρομής για τρίτες χώρες εταίρους, σε συνεργασία με τους συναφείς διεθνείς χρηματοδοτικούς οργανισμούς.
 1.4.2.
 Ειδικός(-οί) στόχος(-οι) και δραστηριότητα(-ες) ΔΒΔ/ΠΒΔ
 Ειδικός στόχος αριθ. 1: «Προώθηση της ευημερίας πέραν των συνόρων της ΕΕ: στήριξη της μακροοικονομικής σταθερότητας και προώθηση των μεταρρυθμίσεων που ενισχύουν την ανάπτυξη εκτός της ΕΕ, μεταξύ άλλων μέσω τακτικού οικονομικού διαλόγου με τους βασικούς εταίρους και με τη χορήγηση μακροοικονομικής χρηματοδοτικής συνδρομής»
 Σχετική(-ές) δραστηριότητα(-ες) ΔΒΔ/ΠΒΔ: Διεθνείς οικονομικές και χρηματοδοτικές υποθέσεις.
 1.4.3.
 Αναμενόμενο(-α) αποτέλεσμα(-τα) και επιπτώσεις
 Η προτεινόμενη συνδρομή αποτελείται από δάνειο της ΕΕ ανώτατου ποσού 60 εκατομμυρίων EUR και επιχορήγηση ανώτατου ποσού 40 εκατομμύρια EUR προς τη Δημοκρατία της Μολδαβίας («Μολδαβία»), με σκοπό να συμβάλλει στην εδραίωση ενός βιωσιμότερου ισοζυγίου πληρωμών. Η συνδρομή, που


text:
θα εκταμιευθεί σε τρεις δόσεις, θα βοηθήσει τη χώρα να ξεπεράσει τη δυσχερή οικονομική κατάσταση και την κατάσταση του ισοζυγίου πληρωμών που αντιμετωπίζει. Επίσης, θα προωθήσει διαρθρωτικές μεταρρυθμίσεις που αποσκοπούν στην αύξηση της βιώσιμης οικονομικής ανάπτυξης, στη μείωση των μακροοικονομικών ανισορροπιών και στη βελτίωση της διαχείρισης των δημόσιων οικονομικών.
 1.4.4.
 Δείκτες αποτελεσμάτων και επιπτώσεων
 Οι αρχές θα πρέπει να υποβάλλουν αναφορά σε σύνολο δεικτών στις υπηρεσίες της Επιτροπής σε τακτική βάση και να παρέχουν μια διεξοδική έκθεση περί της συμμόρφωσης με τους συμφωνηθέντες όρους πολιτικής πριν από την εκταμίευση των τριών δόσεων της συνδρομής.
 Οι υπηρεσίες της Επιτροπής θα συνεχίσουν να παρακολουθούν τη διαχείριση των δημόσιων οικονομικών, μετά την επιχειρησιακή αξιολόγηση των χρηματοδοτικών κυκλωμάτων και των διοικητικών διαδικασιών της Μολδαβίας που διενεργήθηκε κατά την προετοιμασία της παρούσας πράξης. Η αντιπροσωπία της ΕΕ στη Μολδαβία θα υποβάλλει επίσης τακτική αναφορά επί των πτυχών που είναι συναφείς με την παρακολούθηση της συνδρομής. Οι υπηρεσίες της Επιτροπής θα βρίσκονται σε στενή συνεργασία με το ΔΝΤ και την Παγκόσμια Τράπεζα προκειμένου να επωφεληθούν από την πείρα και τις δραστηριότητες που αναπτύσσουν οι οργανισμοί αυτοί στη Μολδαβία.
 Η πρόταση νομοθετικής απόφασης προβλέπει την υποβολή ετήσιας έκθεσης προς το Συμβούλιο και το Ευρωπαϊκό Κοινοβούλιο, που θα περιέχει εκτίμηση της υλοποίησης της παρούσας συνδρομής. Διενεργείται ανεξάρτητη εκ των υστέρων αξιολόγηση εντός δύο ετών από τη λήξη της περιόδου διαθεσιμότητας.
 1.5.
 Αιτιολόγηση της πρότασης/πρωτοβουλίας
 1.5.1.
 Βραχυπρόθεσμη ή μακροπρόθεσμη κάλυψη αναγκών
 Η εκταμίευση της συνδρομής θα εξαρτηθεί από την ικανοποιητική εφαρμογή του οικονομικού προγράμματος μεταξύ Μολδαβίας και ΔΝΤ, το οποίο εγκρίθηκε από το Συμβούλιο στις 7 Νοεμβρίου 2016, μετά την εφαρμογή ορισμένων προγενέστερων μέτρων από τις μολδαβικές αρχές. Επιπλέον, η Επιτροπή θα συμφωνήσει με τις αρχές της Μολδαβίας ορισμένους όρους πολιτικής, όπως αυτοί ορίζονται στο μνημόνιο συνεννόησης, η ικανοποιητική τήρηση των οποίων αποτελεί προαπαιτούμενο για την αποδέσμευση των τριών δόσεων από την Επιτροπή.
 1.5.2.
 Προστιθέμενη αξία παρέμβασης της ΕΕ
 Η προτεινόμενη ΜΧΣ θα βοηθήσει τη Μολδαβία να αντιμετωπίσει τον οικονομικό κλονισμό που προκλήθηκε από την εξασθένηση της δημοσιονομικής θέσης και του ισοζυγίου πληρωμών, έπειτα από μια μεγάλη τραπεζική απάτη το Νοέμβριο του 2014 και από την μείωση των εξαγωγών και των εμβασμάτων ως απόρροια της ύφεσης που έπληξε ορισμένους από τους βασικούς περιφερειακούς εμπορικούς εταίρους της Μολδαβίας. Με αυτό τον τρόπο, θα συμβάλει στην προώθηση της μακροοικονομικής σταθερότητας και των διαρθρωτικών μεταρρυθμίσεων στη χώρα. Συμπληρώνοντας τους πόρους που χορηγούν οι διεθνείς χρηματοπιστωτικοί οργανισμοί, η ΕΕ και οι λοιποί χορηγοί, θα συμβάλει στη συνολική αποτελεσματικότητα του πακέτου χρηματοδοτικής στήριξης που χορηγήθηκε από τη διεθνή κοινότητα χορηγών.
 Το προτεινόμενο πρόγραμμα θα ενισχύσει επίσης τη δέσμευση της κυβέρνησης για μεταρρυθμίσεις και τη βούλησή της για στενότερες σχέσεις με την ΕΕ. Το αποτέλεσμα αυτό θα επιτευχθεί, μεταξύ άλλων, με την επιβολή κατάλληλων όρων για την εκταμίευση της συνδρομής. Σε ευρύτερο πλαίσιο, το πρόγραμμα θα μεταδώσει στις άλλες χώρες της περιοχής το μήνυμα ότι η ΕΕ συνεχίζει να στηρίζει χώρες που εισέρχονται σε μια σαφή διαδικασία πολιτικών μεταρρυθμίσεων σε περιόδους οικονομικών δυσκολιών.
 1.5.3.
 Διδάγματα που αποκομίστηκαν από ανάλογες εμπειρίες του παρελθόντος
 Από το 2004


text:
έχουν διενεργηθεί συνολικά δεκαέξι εκ των υστέρων αξιολογήσεις πράξεων μακροοικονομικής χρηματοδοτικής συνδρομής. Σύμφωνα με το συμπέρασμα των αξιολογήσεων αυτών, οι πράξεις ΜΧΣ συμβάλλουν όντως, αν και ενίοτε σε μέτριο βαθμό και με έμμεσο τρόπο, στη βελτίωση της εξωτερικής βιωσιμότητας, στη μακροοικονομική σταθερότητα και στην επίτευξη διαρθρωτικών μεταρρυθμίσεων στην αποδέκτρια χώρα. Στις περισσότερες περιπτώσεις, οι πράξεις ΜΧΣ είχαν θετικό αντίκτυπο στο ισοζύγιο πληρωμών της αποδέκτριας χώρας και συνέβαλαν στη χαλάρωση των δημοσιονομικών περιορισμών της. Οδήγησαν επίσης και σε σχετική αύξηση της οικονομικής ανάπτυξης
 15
 .
 1.5.4.
 Συμβατότητα και ενδεχόμενη συνέργεια με άλλα κατάλληλα μέσα
 Η ΕΕ είναι ο σημαντικότερος χορηγός βοήθειας στη Μολδαβία. Η χρηματοδοτική ενίσχυση για τη Μολδαβία στο πλαίσιο του Ευρωπαϊκού Μηχανισμού Γειτονίας και Εταιρικής Σχέσης (ΕΜΓΕΣ) για την περίοδο 2007-2013 ανήλθε σε 561 εκατομμύρια EUR. Αυτό περιλαμβάνει 63 εκατομμύρια EUR που χορηγήθηκαν το 2012-2013 μέσω του προγράμματος παροχής κινήτρων ολοκλήρωσης και συνεργασίας για την Ανατολική Εταιρική Σχέση (EaPIC). Για την περίοδο 2014-2016, στο πλαίσιο του Ευρωπαϊκού Μηχανισμού Γειτονίας (ΕΜΓ), η συνδρομή της ΕΕ προς τη Μολδαβία ανήλθε στα 310 εκατομμύρια EUR. Τα κεφάλαια αυτά συμπληρώθηκαν με χρηματοδότηση από άλλα μέσα της ΕΕ, όπως το Ταμείο Επενδύσεων Γειτονίας. Εκτός από τα προγράμματα διμερούς συνεργασίας, η Μολδαβία επωφελείται επίσης από διάφορα περιφερειακά προγράμματα, κυρίως στον τομέα των μεταφορών, της ενέργειας και του περιβάλλοντος. Η Μολδαβία συμμετέχει επίσης σε πρωτοβουλίες ανοικτές σε όλες τις γειτονικές χώρες, όπως: Erasmus +, TAIEX, SIGMA. Εκτός από τον ΕΜΓ, η Μολδαβία είναι επιλέξιμη για χρηματοδότηση στο πλαίσιο των παρακάτω θεματικών μέσων και προγραμμάτων: το Ευρωπαϊκό Μέσο για τη δημοκρατία και τα δικαιώματα του ανθρώπου (EIDHR), τον μηχανισμό που συμβάλλει στη σταθερότητα και την ειρήνη (IcSP), καθώς και τα προγράμματα για τις οργανώσεις της κοινωνίας των πολιτών και τις τοπικές αρχές, για τη ανθρώπινη ανάπτυξη και τη μετανάστευση και το άσυλο. Η Ευρωπαϊκή Τράπεζα Επενδύσεων έχει χορηγήσει δάνεια ύψους 658 εκατομμυρίων EUR από το 2007, εκ των οποίων 50 εκατομμύρια EUR το 2016.
 Η καθοριστική προστιθέμενη αξία της ΜΧΣ σε σύγκριση με άλλα ενωσιακά μέσα θα είναι η δημιουργία ενός σταθερού μακροοικονομικού πλαισίου, συμπεριλαμβανομένης της προαγωγής διατηρήσιμου ισοζυγίου πληρωμών και διατηρήσιμης δημοσιονομικής κατάστασης, και ενός κατάλληλου πλαισίου για διαρθρωτικές μεταρρυθμίσεις. Η ΜΧΣ δεν έχει χαρακτήρα τακτικής χρηματοδοτικής συνδρομής για την οικονομική και κοινωνική ανάπτυξη των δικαιούχων χωρών. Θα διακοπεί μόλις η κατάσταση των εξωτερικών συναλλαγών της χώρας επανέλθει σε διατηρήσιμη τροχιά. Στη συνέχεια θα χρησιμοποιηθούν τα κανονικά μέσα συνδρομής της ΕΕ.
 Η ΜΧΣ θα πρέπει επίσης να είναι συμπληρωματική των παρεμβάσεων των διεθνών χρηματοδοτικών οργανισμών, ιδιαίτερα δε των προγραμμάτων εξυγίανσης και μεταρρύθμισης που στηρίζονται από τον Διευρυμένο Πιστωτικό Μηχανισμό του ΔΝΤ και το δάνειο ανάπτυξης πολιτικής της Παγκόσμιας Τράπεζας.
 1.6.
 Διάρκεια και δημοσιονομικές επιπτώσεις
 X Πρόταση/πρωτοβουλία περιορισμένης διάρκειας
 X Η πρόταση/πρωτοβουλία ισχύει για 2 έτη από την έναρξη ισχύος του μνημονίου συνεννόησης, μνεία του οποίου γίνεται στο άρθρο 1 παράγραφος 4 της απόφασης
 X Οι δημοσιονομικές επιπτώσεις αναμένεται να γίνουν αισθητές από το 2016 έως
 16
 το 2020
 1.7.
 Προβλεπόμενος(-οι) τρόπος(-οι) διαχείρισης
 17
 X Άμεση διαχείριση από την Επιτροπή
 2.
 ΜΕΤΡΑ ΔΙΑΧΕΙΡΙΣΗΣ
 2.1.
 Διατάξεις στον τομέα


text:
της παρακολούθησης και της υποβολής εκθέσεων
 Η παρούσα ενίσχυση είναι μακροοικονομικής φύσεως και έχει σχεδιαστεί έτσι ώστε να είναι συμβατή με το οικονομικό πρόγραμμα που στηρίζεται από το ΔΝΤ. Οι υπηρεσίες της Επιτροπής θα παρακολουθούν την πορεία της δράσης με βάση την πρόοδο που πραγματοποιείται στην εφαρμογή του προγράμματος του ΔΝΤ και των ειδικών μέτρων μεταρρύθμισης που θα συμφωνηθούν με τις αρχές της Μολδαβίας σε μνημόνιο συνεννόησης (βλέπε επίσης σημείο 1.4.4).
 2.2.
 Σύστημα διαχείρισης και ελέγχου
 2.2.1.
 Κίνδυνος(-οι) που έχει(-ουν) εντοπιστεί
 Υπάρχουν πιστωτικοί κίνδυνοι, κίνδυνοι πολιτικής και πολιτικοί κίνδυνοι συνδεδεμένοι με την προτεινόμενη πράξη ΜΧΣ.
 Υπάρχει κίνδυνος η μακροοικονομική χρηματοδοτική συνδρομή, η οποία δεν καλύπτει συγκεκριμένες δαπάνες, να χρησιμοποιηθεί παρατύπως. Γενικά, ο κίνδυνος αυτός συνδέεται με παράγοντες όπως η ποιότητα των συστημάτων διαχείρισης της κεντρικής τράπεζας και του Υπουργείου Οικονομικών και η καταλληλότητα των δυνατοτήτων εσωτερικού και εξωτερικού ελέγχου.
 Ένας ακόμη βασικός κίνδυνος που σχετίζεται με την εν λόγω πράξη οφείλεται στην περιφερειακή οικονομική και πολιτική αβεβαιότητα, η οποία έχει άμεσες επιπτώσεις στην οικονομία της Μολδαβίας. Οι οικονομικές επιδόσεις των βασικών περιφερειακών εμπορικών εταίρων της Μολδαβίας (κυρίως της Ρωσίας αλλά και της Λευκορωσίας και της Ουκρανίας), επηρεάζουν άμεσα τις εξαγωγές και τα εμβάσματα. Στο εσωτερικό μέτωπο, ο βασικός κίνδυνος συνδέεται με δυσκολίες στη διαδικασία της οικονομικής μεταρρύθμισης και στις υφιστάμενες μακροοικονομικές ευπάθειες.
 Τελικά, υπάρχουν κίνδυνοι οφειλόμενοι σε πιθανή εξασθένιση του ευρωπαϊκού και παγκόσμιου περιβάλλοντος και αύξηση των διεθνών τιμών της ενέργειας και των τροφίμων.
 2.2.2.
 Προβλεπόμενη(-ες) μέθοδος(-οι) ελέγχου
 Η μακροοικονομική χρηματοδοτική συνδρομή υπόκειται στις διαδικασίες εξακρίβωσης και ελέγχου υπό την ευθύνη της Επιτροπής, συμπεριλαμβανομένης της Ευρωπαϊκής Υπηρεσίας Καταπολέμησης της Απάτης (OLAF), και του Ελεγκτικού Συνεδρίου.
 2.2.3.
 Κόστος και όφελος των ελέγχων και πιθανό ποσοστό μη συμμόρφωσης
 Οι βασικές δαπάνες για την Επιτροπή που σχετίζονται με τις μεθόδους επαλήθευσης και ελέγχου, περιγράφονται στον πίνακα 3.2.1. Επιπλέον, υπάρχουν και κόστη για το Ελεγκτικό Συνέδριο και για τις πιθανές παρεμβάσεις της Ευρωπαϊκής Υπηρεσίας Καταπολέμησης της Απάτης. Η επιχειρησιακή αξιολόγηση, που πραγματοποιήθηκε από τις υπηρεσίες της Επιτροπής το 2016, όχι μόνον συμβάλλει στην αξιολόγηση των κινδύνων κατάχρησης των κονδυλίων, αλλά έχει και το παράπλευρο όφελος ότι παρέχει χρήσιμες πληροφορίες σχετικά με τις απαραίτητες μεταρρυθμίσεις στον τομέα της διαχείρισης των δημόσιων οικονομικών, κάτι το οποίο αντανακλάται στους όρους πολιτικής της πράξης. Όσον αφορά το πιθανό ποσοστό μη συμμόρφωσης, ο κίνδυνος μη συμμόρφωσης (μη αποπληρωμή του δανείου ή κατάχρηση των κονδυλίων) κρίνεται χαμηλός βάσει της πείρας που έχει συσσωρευτεί σε σχέση με τον μηχανισμό της ΜΧΣ από τη δημιουργία του.
 2.3.
 Μέτρα για την πρόληψη περιπτώσεων απάτης και παρατυπίας
 Προκειμένου να μετριαστούν οι κίνδυνοι παράτυπης χρήσης, θα ληφθούν ορισμένα μέτρα:
 Πρώτον, η δανειακή συμφωνία και η συμφωνία επιχορήγησης θα συμπεριλαμβάνουν μια δέσμη διατάξεων σχετικά με την επιθεώρηση, την πρόληψη της διαφθοράς, τους λογιστικούς ελέγχους και την ανάκτηση κεφαλαίων σε περίπτωση απάτης ή διαφθοράς. Επίσης, η συνδρομή καταβάλλεται σε ειδικό λογαριασμό στην Κεντρική Τράπεζα της Μολδαβίας.
 Επιπλέον, οι υπηρεσίες της Επιτροπής ολοκλήρωσαν, τον Φεβρουάριο του 2016, με τη βοήθεια εξωτερικών συμβούλων, μια επιχειρησιακή αξιολόγηση προκειμένου να αξιολογήσουν την αξιοπιστία των χρηματοπιστωτικών κυκλωμάτων και των διοικητικών διαδικασιών που


text:
συνδέονται με αυτό το είδος συνδρομής. Η αξιολόγηση καταλήγει στο συμπέρασμα ότι η σημερινή κατάσταση της διαχείρισης και των χρηματοοικονομικών κυκλωμάτων της Μολδαβίας είναι σε γενικές γραμμές επαρκής για τη διαχείριση μιας νέας πράξης ΜΧΣ, μολονότι εξακολουθούν να υπάρχουν σημαντικές αδυναμίες.
 Τέλος, η συνδρομή υπόκειται στις διαδικασίες εξακρίβωσης και ελέγχου υπό την ευθύνη της Επιτροπής, συμπεριλαμβανομένης της Ευρωπαϊκής Υπηρεσίας Καταπολέμησης της Απάτης (OLAF) και του Ελεγκτικού Συνεδρίου.
 3.
 ΕΚΤΙΜΩΜΕΝΕΣ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ
 3.1.
 Τομέας(-είς) του πολυετούς δημοσιονομικού πλαισίου και γραμμή(-ές) δαπανών του προϋπολογισμού που επηρεάζονται
 Υφιστάμενες γραμμές του προϋπολογισμού
 01 03 02: Μακροοικονομική χρηματοδοτική συνδρομή
 01 03 06 – Τροφοδότηση του Ταμείου Εγγυήσεων
 Κατά σειρά τομέων πολυετούς δημοσιονομικού πλαισίου και γραμμών του προϋπολογισμού.
 01 03 06 – Εγγύηση της Ευρωπαϊκής Ένωσης για τα ενωσιακά δάνεια που αντλούνται για μακροοικονομική χρηματοδοτική συνδρομή σε τρίτες χώρες: Το Ταμείο Εγγυήσεων για τις εξωτερικές δράσεις πρέπει να τροφοδοτείται σύμφωνα με τον κανονισμό για το Ταμείο
 21
 ,με τη χρησιμοποίηση των πιστώσεων της θέσης του προϋπολογισμού 01 03 06 («Τροφοδότηση του Ταμείου Εγγυήσεων»), σε ποσοστό 9% των συνολικών εκκρεμών υποχρεώσεων. Το ποσό τροφοδότησης υπολογίζεται στην αρχή του έτους «ν» ως η διαφορά μεταξύ του ποσού-στόχου και της αξίας των καθαρών διαθεσίμων του Ταμείου στο τέλος του έτους «ν-1». Το εν λόγω ποσό της τροφοδότησης εισάγεται στο έτος «ν» στο προσχέδιο του προϋπολογισμού για το έτος «ν +1» και καταβάλλεται εφάπαξ στην αρχή του έτους «ν +1» από τη γραμμή του προϋπολογισμού για τη γραμμή του προϋπολογισμού 01 03 06. Ως εκ τούτου, 9% (δηλ. 5,4 εκατ. EUR κατ’ ανώτατο όριο) του πραγματικά εκταμιευθέντος ποσού θα ληφθεί υπόψη στο ποσό-στόχος στο τέλος του έτους «ν-1», για τον υπολογισμό της τροφοδότησης του Ταμείου. Νέες γραμμές του προϋπολογισμού, των οποίων έχει ζητηθεί η δημιουργία: άνευ αντικειμένου.
 3.2.
 Εκτιμώμενες επιπτώσεις στις δαπάνες
 3.2.1.
 Συνοπτική παρουσίαση των εκτιμώμενων επιπτώσεων στις δαπάνες
 Σε εκατ. EUR (με 3 δεκαδικά ψηφία)
 Αν η πρόταση/πρωτοβουλία επηρεάζει περισσότερους του ενός τομείς:
 Σε εκατ. EUR (με 3 δεκαδικά ψηφία)
 Σε εκατ. EUR (με 3 δεκαδικά ψηφία)
 3.2.2.
 Εκτιμώμενες επιπτώσεις στις επιχειρησιακές πιστώσεις
 ◻
 Η πρόταση/πρωτοβουλία δεν συνεπάγεται τη χρησιμοποίηση επιχειρησιακών πιστώσεων
 X Η πρόταση/πρωτοβουλία συνεπάγεται τη χρησιμοποίηση επιχειρησιακών πιστώσεων, όπως εξηγείται κατωτέρω:
 Πιστώσεις ανάληψης υποχρεώσεων σε εκατομμύρια EURO (με 3 δεκαδικά ψηφία)
 3.2.3.
 Εκτιμώμενες επιπτώσεις στις πιστώσεις διοικητικού χαρακτήρα
 3.2.3.1.
 Συνοπτική παρουσίαση
 ◻
 Η πρόταση/πρωτοβουλία δεν συνεπάγεται τη χρησιμοποίηση πιστώσεων διοικητικού χαρακτήρα.
 X Η πρόταση/πρωτοβουλία συνεπάγεται τη χρησιμοποίηση πιστώσεων διοικητικού χαρακτήρα, όπως εξηγείται κατωτέρω:
 Σε εκατ. EURO (με 3 δεκαδικά ψηφία)
 Οι ανάγκες σε διοικητικές πιστώσεις θα καλυφθούν από τις πιστώσεις της ΓΔ που έχουν ήδη διατεθεί για τη διαχείριση της δράσης και/ή έχουν ανακατανεμηθεί στο πλαίσιο της ίδιας της ΓΔ και θα συμπληρωθούν, κατά περίπτωση, με πρόσθετα κονδύλια που ενδέχεται να χορηγηθούν στην αρμόδια για τη διαχείριση ΓΔ στο πλαίσιο της ετήσιας διαδικασίας κατανομής και λαμβανομένων υπόψη των υφιστάμενων δημοσιονομικών περιορισμών.
 3.2.3.2.
 Εκτιμώμενες ανάγκες σε ανθρώπινους πόρους
 ◻
 Η πρόταση/πρωτοβουλία δεν συνεπάγεται τη χρησιμοποίηση ανθρώπινων πόρων.
 X Η πρόταση/πρωτοβουλία συνεπάγεται τη χρησιμοποίηση ανθρώπινων πόρων, όπως εξηγείται κατωτέρω:
 Εκτίμηση η οποία πρέπει να εκφράζεται σε


text:
μονάδες ισοδυνάμων πλήρους απασχόλησης
 XX είναι ο σχετικός τομέας πολιτικής ή ο σχετικός τίτλος του προϋπολογισμού.
 Οι ανάγκες σε ανθρώπινους πόρους θα καλυφθούν από το προσωπικό της ΓΔ που έχει ήδη διατεθεί για τη διαχείριση της δράσης ή/και έχει ανακατανεμηθεί στο εσωτερικό της ΓΔ και το οποίο θα συμπληρωθεί, εάν χρειαστεί, από πρόσθετους πόρους που μπορεί να διατεθούν στην αρμόδια για τη διαχείριση ΓΔ στο πλαίσιο της ετήσιας διαδικασίας κατανομής και λαμβανομένων υπόψη των υφιστάμενων δημοσιονομικών περιορισμών.
 Το κόστος του απαιτούμενου προσωπικού εκτιμάται με βάση το 30% των ετήσιων δαπανών για έναν υπάλληλο βαθμού AD5 — AD12
 Περιγραφή των προς εκτέλεση καθηκόντων:
 3.2.4.
 Συμβατότητα με το ισχύον πολυετές δημοσιονομικό πλαίσιο
 X Η πρόταση/πρωτοβουλία είναι συμβατή με το ισχύον πολυετές δημοσιονομικό πλαίσιο.
 3.2.5.
 Συμμετοχή τρίτων μερών στη χρηματοδότηση
 X Η πρόταση/πρωτοβουλία δεν προβλέπει συγχρηματοδότηση από τρίτα μέρη.
 3.3.
 Εκτιμώμενες επιπτώσεις στα έσοδα
 Χ
 Η πρόταση/πρωτοβουλία δεν έχει δημοσιονομικές επιπτώσεις στα έσοδα
 (1)
 Επιστολή της 20ης Αυγούστου 2015 από τον Πρωθυπουργό Στρέλετ προς τον Επίτροπο Μοσκοβισί και επιστολή της 25ης Μαρτίου 2016 από τον Πρωθυπουργό Φίλιπ στον Αντιπρόεδρο Ντομπρόβσκις.
 (2)
 Απόφαση 938/2010/ΕΕ του Ευρωπαϊκού Κοινοβουλίου και του Συμβουλίου, της 20ής Οκτωβρίου 2010, για τη χορήγηση μακροοικονομικής χρηματοδοτικής συνδρομής στη Δημοκρατία της Μολδαβίας (ΕΕ L 277 της 21.10.2010, σ. 1).
 (3)
 Το Ταμείο Εγγυήσεων θα πρέπει να τροφοδοτείται σε ποσοστό 9% των εκταμιευθέντων ποσών δύο έτη μετά τις εκταμιεύσεις.
 (4)
 ΕΕ C [...], [...], σ. [...].
 (5)
 Θέση του Ευρωπαϊκού Κοινοβουλίου της... και απόφαση του Συμβουλίου της....
 (6)
 Κανονισμός (ΕΕ) 182/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, για τη θέσπιση κανόνων και γενικών αρχών σχετικά με τους τρόπους ελέγχου από τα κράτη μέλη της άσκησης των εκτελεστικών αρμοδιοτήτων από την Επιτροπή (ΕΕ L 55 της 28.2.2011, σ. 13).
 (7)
 Απόφαση 2010/427/ΕΕ του Συμβουλίου, της 26ης Ιουλίου 2010 , για τον καθορισμό της οργάνωσης και της λειτουργίας της Ευρωπαϊκής Υπηρεσίας Εξωτερικής Δράσης (ΕΕ L 201 της 3.8.2010, σ. 30).
 (8)
 Κανονισμός (EΚ, Ευρατόμ) 480/2009 του Συμβουλίου, της 25ης Μαΐου 2009, για την ίδρυση Ταμείου Εγγυήσεων για τις εξωτερικές δράσεις (ΕΕ L 145 της 10.06.2009, σ. 10).
 (9)
 Κανονισμός (ΕΕ, Ευρατόμ) 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) 1605/2002 του Συμβουλίου (ΕΕ L 298 της 26.10.2012, σ. 1).
 (10)
 Κατ’ εξουσιοδότηση κανονισμός (ΕΕ) 1268/2012 της Επιτροπής, της 29ης Οκτωβρίου 2012, σχετικά με τους κανόνες εφαρμογής του κανονισμού (ΕΕ, Ευρατόμ) 966/2012 για τους δημοσιονομικούς κανόνες που εφαρμόζονται στον γενικό προϋπολογισμό της Ένωσης (ΕΕ L 362 της 31.12.2012, σ.1).
 (11)
 Κανονισμός (ΕΚ, Ευρατόμ) 2988/95 του Συμβουλίου, της 18ης Δεκεμβρίου 1995, σχετικά με την προστασία των οικονομικών συμφερόντων των Ευρωπαϊκών Κοινοτήτων (ΕΕ L 312 της 23.12.1995, σ. 1).
 (12)
 Κανονισμός (Ευρατόμ, ΕΚ) 2185/96 του Συμβουλίου, της 11ης Νοεμβρίου 1996, σχετικά με τους ελέγχους και εξακριβώσεις που διεξάγει επιτοπίως η Επιτροπή με σκοπό την προστασία των οικονομικών συμφερόντων των Ευρωπαϊκών Κοινοτήτων από απάτες και λοιπές παρατυπίες (ΕΕ L 292 της 15.11.1996, σ.


text:
2).
 (13)
 Κανονισμός (ΕΕ, Ευρατόμ) 883/2013 του Ευρωπαϊκού Κοινοβουλίου και του Συμβουλίου, της 11ης Σεπτεμβρίου 2013, σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF) και την κατάργηση του κανονισμού (ΕΚ) 1073/1999 του Ευρωπαϊκού Κοινοβουλίου και του Συμβουλίου και του κανονισμού (Ευρατόμ) 1074/1999 του Συμβουλίου (ΕΕ L 248 της 18.9.2013, σ. 1).
 (14)
 ΔΒΔ: Διαχείριση βάσει δραστηριοτήτων — ΠΒΔ: Προϋπολογισμός βάσει δραστηριοτήτων.
 (15)
 Η εκ των υστέρων αξιολόγηση της μακροοικονομικής χρηματοδοτικής συνδρομής που χορηγήθηκε το 2010-2012 στη Δημοκρατία της Μολδαβίας είναι διαθέσιμη στον εξυπηρετητή Europa:
 http://ec.europa.eu/dgs/economy_finance/evaluation/pdf/mfa_moldova_evaluation_final_report_en.pdf
 (16)
 Το 2016 ο αντίκτυπος είναι 60 000 EUR που αντιστοιχούν στην επιχειρησιακή αξιολόγηση των χρηματοδοτικών και διοικητικών κυκλωμάτων της Μολδαβίας.
 (17)
 Οι λεπτομέρειες σχετικά με τους τρόπους διαχείρισης, καθώς και οι παραπομπές στον δημοσιονομικό κανονισμό είναι διαθέσιμες στον εξυπηρετητή Europa:
 http://ec.europa.eu/budget/explained/management/managt_who/who_en.cfm
 (18)
 ΔΠ= Διαχωριζόμενες πιστώσεις / ΜΔΠ= Μη διαχωριζόμενες πιστώσεις
 (19)
 ΕΖΕΣ: Ευρωπαϊκή Ζώνη Ελεύθερων Συναλλαγών.
 (20)
 Υποψήφιες χώρες και, εφόσον ισχύει, δυνάμει υποψήφιες για ένταξη χώρες των Δυτικών Βαλκανίων.
 (21)
 Κανονισμός του Συμβουλίου (ΕΚ, Ευρατόμ) 480/2009 του Συμβουλίου, της 25ης Μαΐου 2009, για την ίδρυση Ταμείου Εγγύησης για τις εξωτερικές δράσεις, ΕΕ L 145 της 10.6.2009, σ. 10.
 (22)
 Έτος έναρξης εφαρμογής της πρότασης/πρωτοβουλίας.
 (23)
 Τεχνική και/ή διοικητική βοήθεια και δαπάνες στήριξης της εφαρμογής προγραμμάτων και/ή δράσεων της ΕΕ (πρώην γραμμές «BA»), έμμεση έρευνα, άμεση έρευνα.
 (24)
 Έτος έναρξης εφαρμογής της πρότασης.
 (25)
 Αποτελέσματα θα είναι τα προϊόντα και οι υπηρεσίες που θα παρασχεθούν (παράδειγμα: αριθμός ανταλλαγών σπουδαστών που θα χρηματοδοτηθούν, αριθμός χλμ οδών που θα κατασκευαστούν κ.λπ.).
 (26)
 Όπως περιγράφεται στο τμήμα 1.4.2. «Ειδικός(-οί) στόχος(-οι)...».
 (27)
 Έτος έναρξης εφαρμογής της πρότασης/πρωτοβουλίας.
 (28)
 Τεχνική και/ή διοικητική βοήθεια και δαπάνες στήριξης της εφαρμογής προγραμμάτων και/ή δράσεων της ΕΕ (πρώην γραμμές «BA»), έμμεση έρευνα, άμεση έρευνα.
 (29)
 CA= Συμβασιούχος υπάλληλος· LA = Τοπικός υπάλληλος· SNE = Αποσπασμένος εθνικός εμπειρογνώμονας· INT = προσωρινό προσωπικό οργανισμού· JED = Νέος εμπειρογνώμονας σε αντιπροσωπεία.
 (30)
 Επιμέρους ανώτατο όριο εξωτερικού προσωπικού που καλύπτεται από επιχειρησιακές πιστώσεις (πρώην γραμμές «BA»).


text:
Αριθ. C 139/40 Επίσημη Εφημερίδα των Ευρωπαϊκών Κοινοτήτων 30. 5. 88
 Άρθρο 3 Άρθρο 4
 Ο παρών κανονισμός αρχίζει να ισχύει την τρίτη ημέρα
 Η ποσότητα που αναφέρεται στο άρθρο 1 και η τιμή που από τη δημοσίευση του στην Επίσημη Εφημερίδα των
 αναφέρεται στο άρθρο 2 αναφέρονται στο σύσπορο Ευρωπαϊκών Κοινοτήτων.
 βαμβάκι που ανταποκρίνεται στην ποιότητα που Εφαρμόζεται από την 1η Σεπτεμβρίου 1988.
 αναφέρεται στο άρθρο 1 παράγραφος 2 του κανονισμού
 (ΕΟΚ) αριθ...., που καθορίζει για την περίοδο εμπορίας Ο παρών κανονισμός είναι δεσμευτικός ως προς όλα τα
 1988/1989 την τιμή στόχου για το σύσπορο βαμβάκι. μέρη του και ισχύει άμεσα σε κάθε κράτος μέλος.
 Πρόταση κανονισμού (ΕΟΚ) του Συμβουλίου για τον καθορισμό, για την περίοδο εμπορίας
 1988/1989, των ποσών της ενίσχυσης για τον υφαντικό λίνο και την κάνναβη καθώς και του
 ποσού που λαμβάνεται υπόψη για τη χρηματοδότηση των μέτρων που ευνοούν τη
 χρησιμοποίηση ακατέργαστων ινών λίνου
 (88/C 139/35)
 ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, ότι το άρθρο 2 παράγραφος 3 του κανονισμού (ΕΟΚ)
 Έχοντας υπόψη: αριθ. 1308/70 προβλέπει ότι το τμήμα της ενίσχυσης
 που προορίζεται για τη χρηματοδότηση των κοινοτι
 τη συνθήκη για την ίδρυση της Ευρωπαϊκής Οικονομι κών μέτρων που ευνοούν τη χρησιμοποίηση ακατέργα
 κής Κοινότητας, στων ινών λίνου καθορίζεται κατά τον καθορισμό της
 την πράξη προσχώρησης της Ισπανίας και της Πορτο ενίσχυσης για τη σχετική περίοδο σύμφωνα με τα
 γαλίας, και ιδίως το άρθρο 89 παράγραφος 1 και το κριτήρια που αναφέρονται στην ίδια παράγραφο- ότι
 άρθρο 234 παράγραφος 2, πρέπει να καθορισθεί, λαμβάνοντας υπόψη την εξέλιξη
 της αγοράς του λίνου, το ποσό της ενίσχυσης για τον
 τον κανονισμό (ΕΟΚ) αριθ. 1308/70 του Συμβουλίου της λίνο καθώς και το κόστος των μέτρων που πρέπει να
 29ης Ιουνίου 1970, περί κοινής οργανώσεως αγοράς προβλεφθούν
 στον τομέα του λίνου και της καννάβεως (ι), όπως
 τροποποιήθηκε τελευταία από τον κανονισμό (ΕΟΚ) ότι τα άρθρα 79 και 246 της πράξης προσχώρησης
 αριθ. 3995/87 (2), και ιδίως τα άρθρα 2 παράγραφος 3 και καθόρισαν τα κριτήρια για τον καθορισμό του ποσού
 4 παράγραφος 3, της ενίσχυσης για τον υφαντικό λίνο και την κάνναβη
 στην Ισπανία και την Πορτογαλία·
 την πρόταση της Επιτροπής,
 ότι η εφαρμογή των κριτηρίων που αναφέρονται
 τη γνώμη του Ευρωπαϊκού Κοινοβουλίου,
 ανωτέρω οδηγεί στον καθορισμό του ύψους της
 τη γνώμη της Οικονομικής και Κοινωνικής Επιτροπής, ενισχύσεως και του τμήματος της ενισχύσεως που
 προορίζεται για τη χρηματοδότηση των μέτρων που
 Εκτιμώντας:
 ευνοούν τη χρησιμοποίηση ακατέργαστων ινών λίνου
 ότι το άρθρο 4 του κανονισμού (ΕΟΚ) αριθ. 1308/70 στο κατωτέρω αναφερόμενο επίπεδο,
 προβλέπει ότι τα ποσά της ενίσχυσης για τον λίνο που
 προορίζεται κυρίως για την παραγωγή ινών και για την ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
 κάνναβη, που παράγονται στην Κοινότητα, πρέπει να
 καθορίζονται ετησίως· Άρθρο Ι
 ότι, σύμφωνα με το άρθρο 4 παράγραφος 2 του εν λόγω
 κανονισμού, το ποσό της ενίσχυσης καθορίζεται ανά Για την περίοδο εμπορίας 1988/1989, το ποσό της
 εκτάριο σπαρθείσας και συγκομισθείσας εκτάσεως ενίσχυσης που αναφέρεται στο άρθρο 4 του κανονισμού
 κατά τρόπον ώστε να εξασφαλίζεται η ισορροπία (ΕΟΚ) αριθ. 1308/70 καθορίζεται:
 μεταξύ του αναγκαίου όγκου παραγωγής


text:
στην Κοινότη
 α) όσον αφορά το λίνο:
 τα και των δυνατοτήτων διαθέσεως της παραγωγής
 αυτής· ότι το ποσό αυτό πρέπει να καθορίζεται — 152,19 ECU ανά εκτάριο για την Ισπανία και την
 λαμβάνοντας υπόψη την τιμή των ινών λίνου και Πορτογαλία,
 καννάβεως και των σπόρων καννάβεως που εφαρμόζε
 ται στην παγκόσμια αγορά, την τιμή άλλων φυσικών — 355,09 ECU ανά εκτάριο για τα άλλα κράτη μέλη,
 ανταγωνιστικών προϊόντων, καθώς και την τιμή στόχου
 β) όσον αφορά την κάνναβη:
 των σπόρων λίνου*
 — 138,21 ECU ανά εκτάριο για την Ισπανία και την
 Πορτογαλία,
 (') ΕΕ αριθ. L 146 της 4. 7. 1970, σ. 1.
 (2) ΕΕ αριθ. L 377 της 31. 12. 1987, σ. 34.. — 322,48 ECU ανά εκτάριο για τα άλλα κράτη μέλη.
 ---pagebreak--- 30. 5. 88 Επίσημη Εφημερίδα των Ευρωπαϊκών Κοινοτήτων Αριθ. C 139/41
 Άρθρο 2 — για τα άλλα κράτη μέλη: σε 35,51 ECU ανά εκτάριο.
 Για την περίοδο εμπορίας 1988/1989, τα ποσά που θα Άρθρο 3
 ληφθούν υπόψη για την ενίσχυση για το λίνο που
 προορίζεται για τη χρηματοδότηση των μέτρων που Ο παρών κανονισμός αρχίζει να ισχύει την τρίτη ημέρα
 ευνοούν τη χρησιμοποίηση ακατέργαστων ινών λίνου από τη δημοσίευση του στην Επίσημη Εφημερίδα των
 που αναφέρονται στο άρθρο 2 του κανονισμού (ΕΟΚ) Ευρωπαϊκών Κοινοτήτων.
 αριθ. 1308/70 καθορίζονται: Εφαρμόζεται από την 1η Αυγούστου 1988.
 — για την Ισπανία και την Πορτογαλία: σε 15,22 ECU Ο παρών κανονισμός είναι δεσμευτικός ως προς όλα τα
 ανά εκτάριο μέρη του και ισχύει άμεσα σε κάθε κράτος μέλος.
 Πρόταση κανονισμού (ΕΟΚ) του Συμβουλίου για τον καθορισμό, για την περίοδο εκτροφής
 1988/1989, του ποσού της ενίσχυσης για τους μεταξοσκώληκες
 (88/C 139/36)
 ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, μεταξάς, την προβλεπόμενη εξέλιξη της και την
 πολιτική των εισαγωγών
 Έχοντας υπόψη:
 ότι τα άρθρα 79 και 246 της πράξης προσχώρησης
 τη συνθήκη για την ίδρυση της Ευρωπαϊκής Οικονομι προσδιόρισαν τα κριτήρια καθορισμού του ποσού της
 κής Κοινότητας, ενίσχυσης για τους μεταξοσκώληκες στην Ισπανία και
 την Πορτογαλία·
 την πράξη προσχώρησης της Ισπανίας και της Πορτο
 γαλίας, και ιδίως το άρθρο 89 παράγραφος 1 και το ότι η εφαρμογή των κριτηρίων που αναφέρονται
 άρθρο 234 παράγραφος 2, ανωτέρω οδηγεί στον καθορισμό του ποσού της
 ενίσχυσης στο κατωτέρω επίπεδο,
 τον κανονισμό (ΕΟΚ) αριθ. 845/72 του Συμβουλίου της
 24ης Απριλίου 1972 περί ειδικών μέτρων για την ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
 προώθηση της εκτροφής μεταξοσκωλήκων (ι), όπως
 τροποποιήθηκε τελευταία από τον κανονισμό (ΕΟΚ) Άρθρο 1
 αριθ. 4005/87 (2), και ιδίως το άρθρο 2 παράγραφος 3,
 Για την περίοδο εκτροφής 1988/1989, το ποσό της
 την πρόταση της Επιτροπής, ενίσχυσης για τους μεταξοσκώληκες, που αναφέρεται
 τη γνώμη του Ευρωπαϊκού Κοινοβουλίου, στο άρθρο 2 του κανονισμού (ΕΟΚ) αριθ. 845/72,
 καθορίζεται ανά χρησιμοποιούμενο κουτί μεταξοσπό-
 τη γνώμη της Οικονομικής και Κοινωνικής Επιτροπής, ρων:
 Εκτιμώντας: — για την Ισπανία και την Πορτογαλία: σε 47,68 ECU,
 — για τα άλλα κράτη μέλη: σε 112,00 ECU.
 ότι το άρθρο 2 του κανονισμού (ΕΟΚ) αριθ. 845/72
 προβλέπει ότι το ποσό της ενίσχυσης για τους
 μεταξοσκώληκες που εκτρέφονται στην Κοινότητα Άρθρο 2
 πρέπει να καθορίζεται ετησίως κατά τρόπο


text:
που να
 Ο παρών κανονισμός αρχίζει να ισχύει την τρίτη ημέρα
 συμβάλλει στην εξασφάλιση δικαίου εισοδήματος στον
 από τη δημοσίευση του στην Επίσημη Εφημερίδα των
 εκτροφέα μεταξοσκωλήκων, λαμβάνοντας υπόψη την
 Ευρωπαϊκών Κοινοτήτων.
 κατάσταση της αγοράς κουκουλιών και ακατέργαστης
 Εφαρμόζεται από την 1η Απριλίου 1988.
 (!) ΕΕ αριθ. L 100 της 27. 4. 1972, σ. 1. Ο παρών κανονισμός είναι δεσμευτικός ως προς όλα τα
 (2) ΕΕ αριθ. L 377 της 31. 12. 1987, σ. 48. μέρη του και ισχύει άμεσα σε κάθε κράτος μέλος.


text:
 Avis juridique important
 |
 52002PC0474
 Πρόταση απόφαση του Ευρωπαϊκού Κοινοβουλίου και του Συμβουλίου σχετικά με τη συμμετοχή της Κοινότητας σε πρόγραμμα έρευνας και ανάπτυξης με σκοπό την ανάπτυξη νέων κλινικών παρεμβάσεων για την καταπολέμηση των ασθενειών HIV/AIDS, της ελονοσίας και της φυματίωσης, χάρις σε μακροπρόθεσμη σύμπραξη μεταξύ της Ευρώπης και των αναπτυσσομένων χωρών, από σειρά κρατών μελών και από τη Νορβηγία /* COM/2002/0474 XXXXXX - COD 2002/0211 */
 Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με τη συμμετοχή της Κοινότητας σε πρόγραμμα έρευνας και ανάπτυξης με σκοπό την ανάπτυξη νέων κλινικών παρεμβάσεων για την καταπολέμηση των ασθενειών HIV/AIDS, της ελονοσίας και της φυματίωσης, χάρις σε μακροπρόθεσμη σύμπραξη μεταξύ της Ευρώπης και των αναπτυσσομένων χωρών, από σειρά κρατών μελών και από τη Νορβηγία(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΗ παγκόσμια κρίσηΟι μεταδοτικές ασθένειες όχι μόνο προκαλούν σημαντική φτώχεια αλλά, επίσης, αποτελούν, οι ίδιες, τη συνέπεια της φτώχειας στις Αναπτυσσόμενες Χώρες (ΑΧ), ιδίως στην υπο-σαχαρική Αφρική. Οι ασθένειες HIV/AIDS, ελονοσία και φυματίωση (ΤΒ) προκαλούν, από μόνες τους, άνω των 5 εκατομμυρίων θανάτους κάθε χρόνο, εκ των οποίων το 95% στον αναπτυσσόμενο κόσμο. Δεδομένου ότι η ίδια η φτώχεια συμβάλλει στην εξάπλωση των εν λόγω ασθενειών, ο φαύλος κύκλος ασθένεια/φτώχεια προκαλεί μια σοβαρότατη κρίση δημόσιας υγείας και οικονομικών μεγεθών.Η κρίση αυτή απαιτεί μια ριζική αντιμετώπιση η οποία ξεπερνά τις δυνατότητες των μεμονωμένων κυβερνήσεων και βρίσκεται στο επίκεντρο του διεθνούς πολιτικού διαλόγου στο πλαίσιο του οποίου γίνεται έκκληση για τη λήψη επειγόντων μέτρων (Στρογγυλή Τράπεζα ΕΚ 2000, ανακοίνωση G8 της Okinawa 2000, UNGASS 2001). Προκειμένου να αρθεί στο ύψος των περιστάσεων, η Επιτροπή δρομολόγησε το Πρόγραμμα Δράσεώς της: ταχύρυθμη δράση για την αντιμετώπιση τουHIV/AIDS, της ελονοσίας και της φυματίωσης (ΤΒ), στο πλαίσιο του περιορισμού της φτώχειας. Το Συμβούλιο και το Ευρωπαϊκό Κοινοβούλιο υπογράμμισαν τη σοβαρότητα των επιδημιών HIV/AIDS, ελονοσίας και ΤΒ, καθώς και την ανάγκη αύξησης της στήριξης σε εθνικό, περιφερειακό και παγκόσμιο επίπεδο, εντάσσοντας τα ανωτέρω στο πλαίσιο πολιτικής και στο Πρόγραμμα Δράσεως που υπέβαλε η Επιτροπή το 2000 και 2001 (Ψηφίσματα της 10ης Νοεμβρίου 2000, της 14ης Μαΐου και της 4ης Οκτωβρίου 2001).Το εν λόγω Πρόγραμμα Δράσεως δημιουργεί ένα ευρύ πλαίσιο πολιτικής για μια συνολική, οικουμενική και πολυτομεακή προσέγγιση του προβλήματος των Ασθενειών που Σχετίζονται με την Φτώχεια (Poverty-Related Diseases/PRDs), στηριζόμενη στη βελτίωση της αποτελεσματικότητας των υφιστάμενων παρεμβάσεων, στην αύξηση της προσβασιμότητας στα βασικά φάρμακα και στην ανάπτυξη νέων και αποτελεσματικότερων προϊόντων στον τομέα της υγείας. Στο πλαίσιο αυτό, η Επιτροπή πρότεινε τη θέσπιση προγράμματος κλινικών δοκιμών το οποίο να ανταποκρίνεται στις ανάγκες των Αναπτυσσομένων Χωρών (ΑΧ). Στόχος, η επιτάχυνση της ανάπτυξης νέων κλινικών παρεμβάσεων για την αντιμετώπιση των ασθενειών HIV/AIDS, της ελονοσίας και της ΤΒ στις ΑΧ.Τρέχουσα κατάστασηΤα κράτη μέλη και τα συνδεδεμένα κράτη θα επενδύσουν πόρους άνω του 1 δισεκατομμυρίου EUR, για τα έτη 2002-2007, στην βασική και κλινική έρευνα για την ανάπτυξη νέων κλινικών παρεμβάσεων κατά των ασθενειών HIV/AIDS, της ελονοσίας και της ΤΒ. Ωστόσο, μολονότι παράγονται σημαντικές ποσότητες σχετικών ερευνητικών αποτελεσμάτων, τα αποτελέσματα αυτά δεν εκφράζονται σε μέσα βελτίωσης της υγείας αξιοποιήσιμα στις ΑΧ. Η μειωμένη αποτελεσματικότητα


text: και εμβέλεια των επενδύσεων των επιμέρους κρατών οφείλεται:1) στην έλλειψη κατάλληλης δικτύωσης και συντονισμού μεταξύ των ευρωπαϊκών εθνικών προγραμμάτων, με αποτέλεσμα τον εν προκειμένω κατακερματισμό της ευρωπαϊκής έρευνας,2) σε σημαντικά οργανωτικά και οικονομικά προσκόμματα στη διεξαγωγή κλινικών δοκιμών μεγέθους και εμβέλειας επαρκούς για την επίτευξη άξιων λόγου αποτελεσμάτων,3) στην ανεπαρκή εμπλοκή των ΑΧ όταν οι στοχευόμενες ασθένειες είναι ενδημικές, συχνά λόγω της έλλειψης κατάλληλης κλινικής ερευνητικής υποδομής και εκπαιδευμένου ανθρωπίνου δυναμικού.Η Σύμπραξη Ευρωπαϊκών και Αναπτυσσομένων Χωρών για τις Κλινικές Δοκιμές14 κράτη μέλη της ΕΕ και η Νορβηγία αναγνώρισαν την ανάγκη πολιτικής δέσμευσης για την αντιμετώπιση των εν λόγω προβλημάτων. Προκειμένου να αξιοποιήσουν την ευρωπαϊκή συστράτευση στην αντιμετώπιση των ασθενειών HIV/AIDS, της ελονοσίας και της ΤΒ στις ΑΧ, και έχοντας κινητοποιηθεί και ενθαρρυνθεί από την Ευρωπαϊκή Επιτροπή, συνιστούν την «Σύμπραξη Ευρωπαϊκών και Αναπτυσσομένων Χωρών για τις Κλινικές Δοκιμές - European and Developing Countries Clinical Trials Partnership (EDCTP)» ως πρωτοβουλία - φάρος για την επιτάχυνση της ανάπτυξης νέων κλινικών παρεμβάσεων στην καταπολέμηση των εν λόγω ασθενειών, ιδίως στην υπο-σαχαρική Αφρική.Η πρωτοβουλία EDCTP είναι άνευ προηγουμένου εις ό,τι αφορά το πεδίο δράσης και την εμβέλεια και, ουσιαστικά, συνενώνει όλες τις σχετικές δραστηριότητες κλινικής έρευνας και ανάπτυξης που έχουν αναλάβει τα 14 κράτη μέλη της ΕΕ και η Νορβηγία από κοινού με αυτές της Κοινότητας. Επίσης, η πρωτοβουλία EDCTP θα αποτελέσει έναν επειγόντως αναγκαίο μοχλό ενθάρρυνσης και επιτάχυνσης της βασικής έρευνας και της προκλινικής έρευνας στον εν λόγω τομέα.Συνολικός στόχος της πρωτοβουλίας EDCTP είναι η επιτάχυνση της ανάπτυξης και η αξιολόγηση νέων εμβολίων, φαρμάκων και άλλων προληπτικών ή θεραπευτικών μέσων για την αντιμετώπιση των ασθενειών HIV/AIDS, της ελονοσίας και της ΤΒ, στο πλαίσιο μιας πλήρους συνεργασίας μεταξύ της Ευρώπης και των ΑΧ. Οι ερευνητικές δραστηριότητες που θα υλοποιηθούν στο πλαίσιο της EDCTP θα ασκηθούν με σεβασμό στις θεμελιώδεις αρχές της ηθικής, συμπεριλαμβανομένων των αρχών που αντανακλώνται στο άρθρο 6 της Συνθήκης της Ευρωπαϊκής Ένωσης, καθώς και στον Χάρτη Θεμελιωδών Δικαιωμάτων της Ευρωπαϊκής Ένωσης.Η νέα αυτή σύμπραξη στηρίζεται σε κοινό πρόγραμμα κλινικών ερευνητικών δραστηριοτήτων στην Ευρώπη και στις ΑΧ. Η πρωτοβουλία EDCTP έχει τους ακόλουθους τρεις κύριους στόχους, οι οποίοι είναι συμβατοί με τις πολιτικές της ΕΕ στον τομέα της έρευνας, του εμπορίου και της ανάπτυξης:1) Δικτύωση και συνεργασία μεταξύ των ενταγμένων εθνικών προγραμμάτων προκειμένου να αυξηθεί η αποτελεσματικότητα και εμβέλειά τους και να υπερπηδηθεί ο κατακερματισμός της ευρωπαϊκής έρευνας στον εν λόγω τομέα. Τα ισχυρότερα μέσα δικτύωσης των ερευνητικών προγραμμάτων συνίστανται στην από κοινού υλοποίηση προγραμμάτων ή σημαντικών τμημάτων προγραμμάτων. Αυτό θα συμβάλει στην υλοποίηση των αρχών του Ευρωπαϊκού Χώρου Έρευνας στον εν λόγω ερευνητικό τομέα.2) Επιτάχυνση της ανάπτυξης νέων προϊόντων μέσω της στήριξης κλινικών δοκιμών στις ΑΧ, προάγοντας, κατ'αυτόν τον τρόπο, τή μετατροπή της έρευνας σε κλινική πρακτική και ενισχύοντας την αριστεία της ευρωπαϊκής Ε&Α στην παγκόσμια αγορά.3) Ενίσχυση των κλινικών ερευνητικών δυνατοτήτων των ΑΧ στην καταπολέμηση των τριών PRDs, σε συμφωνία με τους στόχους της ευρωπαϊκής ανάπτυξης και συνεργασίας. Η επίτευξη του σκοπού αυτού θα συμβάλει, εξάλλου, στην εδραίωση μιας μακροπρόθεσμης, αειφόρου και γνήσιας συνεργασίας μεταξύ της Ευρώπης και των ΑΧ.Το κοινό


text: πρόγραμμα EDCTP θα παράσχει - και θα διασυνδέσει μία σειρά υπηρεσιών για τη στήριξη της δικτύωσης και συνεργασίας των εθνικών προγραμμάτων, την υποστήριξη των κλινικών δοκιμών από τον δημόσιο και ιδιωτικό τομέα, ειδικότερα δε τη σύσταση νέων συμπράξεων δημόσιου - ιδιωτικού τομέα για την προαγωγή νέων, προσιτών και αποτελεσματικών φαρμάκων, μέσω κλινικών δοκιμών. Επίσης, οι υπηρεσίες αυτές αποβλέπουν στην ενίσχυση των οργανωτικών, κλινικών και εργαστηριακών ερευνητικών δυνατοτήτων στις ΑΧ για τη διεξαγωγή κλινικών δοκιμών, συμπεριλαμβανομένων των εκπαιδευτικών δραστηριοτήτων και της στήριξης των τοπικών συστημάτων κριτικής εξέτασης με βάση τις αρχές της ηθικής.Για να είναι ικανό, το πρόγραμμα EDCTP, να ανταποκριθεί κατά τρόπο ευέλικτο στις προσδοκίες, χρειάζεται η ύπαρξη μιας εύρωστης και δυναμικής νομικής υπόστασης. Ο Ευρωπαϊκός Όμιλος Οικονομικού Σκοπού (European Economic Interest Grouping - EEIG) θεωρείται κατάλληλη νομική δομή για το κοινό πρόγραμμα EDCTP, δεδομένου ότι επιτρέπει την άσκηση νέων δραστηριοτήτων με βάση τις αντίστοιχες δραστηριότητες που ασκούνται από τα μέλη του.Οι συμμετέχουσες χώρες αναγνωρίζουν ότι το πρόγραμμα EDCTP αδυνατεί να επιτύχει τους στόχους του χωρίς ουσιαστική συμμετοχή των ΑΧ. Η ανάπτυξη νέων προϊόντων υγείας πρέπει να καλύπτει τις ανάγκες των ΑΧ και να καθορίζεται από αυτές. Χωρίς δραστήρια προγράμματα ενίσχυσης και ανάπτυξης του σχετικού δυναμικού στις ΑΧ, οι χώρες αυτές δεν θα δυνηθούν να διαδραματίσουν τον καίριο ρόλο που αναμένεται από αυτές στο πλαίσιο της σύμπραξης. Ως εκ τούτου, οι ΑΧ μοιράζονται την κυριότητα της εν λόγω πρωτοβουλίας, συμμετέχοντας πλήρως στην ανάπτυξη και υλοποίηση των στρατηγικών προτεραιοτήτων του EDCTP, μέσω της εκπροσώπησής τους στις οργανωτικές δομές του EDCTP. Επιπλέον, το πρόγραμμα EDCTP ενθαρρύνει τη συμμετοχή της Παγκόσμιας Οργάνωσης Υγείας (ΠΟΥ) και άλλων δημόσιων ή ιδιωτικών οργανώσεων στο πρόγραμμα EDCTP.Κοινοτική χρηματοδότηση του EDCTPΗ έκθεση για τα Μακροοικονομικά και για την Υγεία που παρήγγειλε η ΠΟΥ αναφέρει ότι είναι αναγκαία η διάθεση 3 δισεκατομμυρίων δολαρίων ετησίως για πρόσθετες επενδύσεις στη βιοϊατρική έρευνα και στην έρευνα για την υγεία, ούτως ώστε να αντιμετωπιστούν επιτυχώς οι τρεις ασθένειες, μέσω της ανάπτυξης νέων αποτελεσματικών παρεμβάσεων, ως παγκόσμιων δημόσιων αγαθών. Η ανάπτυξη κάθε νέου εμβολίου, φαρμάκου ή άλλων, καινοτόμων, θεραπειών, απαιτεί μεγάλης κλίμακας κλινικές δοκιμές στις ΑΧ, κόστους πολλών εκατοντάδων εκατομμυρίων ευρώ. Ο χρηματοδοτικός στόχος των 600 εκατομμυρίων EUR την πρώτη πενταετία του προγράμματος EDCTP αντανακλά τις διαστάσεις του προβλήματος, την ανάγκη κινητοποίησης διαφόρων ενδιαφερομένων μερών, καθώς και τις δυσκολίες που πρέπει να υπερπηδηθούν προκειμένου να προωθηθούν σημαντικά νέες κλινικές παρεμβάσεις.Η κοινοτική συνεισφορά 200 εκατομμυρίων EUR θεωρείται ουσιαστική, πλην όμως η ελάχιστη αναγκαία επένδυση για την έναρξη του προγράμματος EDCTP την πρώτη πενταετία. Η κοινοτική συνεισφορά πρέπει να θεωρηθεί ως καταλύτης της ταχείας υποβολής νέων προϊόντων υγείας σε κλινικές δοκιμές, της δημιουργίας της νομικής δομής για την θέσπιση του EDCTP, και της ενίσχυσης του προγράμματος για την οικοδόμηση δυναμικού και για την επιμόρφωση στις ΑΧ. Προσφέρει κίνητρα συντονισμού των εθνικών δραστηριοτήτων και δημιουργεί προστιθέμενη αξία και κρίσιμη μάζα σε επίπεδο Ευρώπης και ΑΧ. Κατ'αυτόν τον τρόπο, η κοινοτική συνεισφορά είναι απαραίτητη για την διαμόρφωση της συνεκτικής αυτής προσέγγισης, στο πλαίσιο της οποίας συντονίζονται τα στρατευμένα στην επίτευξη των στόχων του EDCTP ενδιαφερόμενα μέρη, και προωθείται


text: η αειφόρος και μακροπρόθεσμη ανάπτυξή τους.Το άρθρο 169, ένα κατάλληλο μέσον χρηματοδότησης του EDCTPΗ βάση της πρωτοβουλίας EDCTP έγκειται στο κοινό πρόγραμμα που διαμορφώνεται με τη συμμετοχή των εθνικών προγραμμάτων των κρατών μελών και των συνδεδεμένων κρατών και της Κοινότητας.Συγκεκριμένα στο άρθρο 169 της Συνθήκης επιτρέπει στην Κοινότητα, να προβλέπει, κατά την εφαρμογή του προγράμματος - πλαίσιο, τη «συμμετοχή σε προγράμματα έρευνας και ανάπτυξης που αναλαμβάνονται από περισσότερα κράτη μέλη». Κατά συνέπειαν, το πλαίσιο του άρθρου 169 είναι ιδιαίτερα ενδεδειγμένο για την υλοποίηση της πρωτοβουλίας EDCTP, δεδομένου ότι παρέχει τη δυνατότητα συμμετοχής της Κοινότητας στο κοινό πρόγραμμα.Το άρθρο εξασφαλίζει την αποδοτικότητα των επενδύσεων της Ευρώπης σε εθνικά κλινικής έρευνας προγράμματα, προσφέροντας μια κοινή πλατφόρμα εκμετάλλευσης των ερευνητικών αποτελεσμάτων με στόχο την ανάπτυξη νέων κλινικών παρεμβάσεων κατά των ασθενειών HIV/AIDS, ελονοσία και φυματίωση, προς όφελος των ΑΧ. Το αναμενόμενο όφελος σε ευρωπαϊκό επίπεδο θα είναι μεγαλύτερο απ'ό,τι το άθροισμα του οφέλους των εθνικών προγραμμάτων. Θα επιτύχει την απαιτούμενη κρίσιμη μάζα, τόσο εις ό,τι αφορά τη χρηματοδότηση, όσο και τους ανθρώπινους πόρους, συνδυάζοντας την διαθέσιμη συμπληρωματική τεχνογνωσία και τους πόρους για την επιτάχυνση της ανάπτυξης νέων φαρμάκων που χρειάζονται επειγόντως για τον περιορισμό των καταστροφικών συνεπειών των τριών αυτών ασθενειών.Επιπλέον, σε παγκόσμιο επίπεδο, συμβάλλει στην ενιαία εκπροσώπηση της ευρωπαϊκής έρευνας στην καταπολέμηση των τριών αυτών νόσων στις ΑΧ. Τέλος, προωθεί ένα μακροπρόθεσμο δομικό αποτέλεσμα στην ερευνητική πολιτική τόσο των ευρωπαϊκών, όσο και των αναπτυσσομένων χωρών και συμβάλλει στην ενσωμάτωση διαφορετικών πολιτικών σε ένα συνεκτικό πλαίσιο.Το Έκτο Πρόγραμμα-πλαίσιο της Ευρωπαϊκής Κοινότητας για την Έρευνα προβλέπει τη θέσπιση προγράμματος κλινικών δοκιμών. Το άρθρο 169 της Συνθήκης αποτελεί το κατάλληλο γιά τήν Κοινότητα μέσο στήριξης της πρωτοβουλίας EDCTP, δεδομένου ότι καθιστά δυνατό τόσο τον συντονισμό των εθνικών ερευνητικών προγραμμάτων, όσο και τη συμμετοχή της Κοινότητας στο κοινό πρόγραμμα.Χρονοδιάγραμμα της πρωτοβουλίαςΑπό τον Ιούνιο του 2001, εκπρόσωποι 14 κρατών μελών - Αυστρία, Βέλγιο, Δανία, Φινλανδία, Γαλλία, Γερμανία, Ελλάς, Ιρλανδία, Ιταλία, Κάτω Χώρες, Πορτογαλία, Ισπανία, Σουηδία και Ηνωμένο Βασίλειο - καθώς και η Νορβηγία - συνεργάστηκαν μεταξύ τους και με την Επιτροπή για την ανάπτυξη μιας αντίληψης όσον αφορά την EDCTP, σε στενή συνεργασία με τις ΑΧ. Συμφώνησαν στην κατάρτιση ενός στρατηγικού «Εγγράφου συναντίληψης» ως αφετηρία για περαιτέρω μελέτη της πρωτοβουλίας. Το εν λόγω έγγραφο, το οποίο συνοδεύει την παρούσα πρόταση, χωρίς να αποτελεί οργανικό τμήμα της, περιγράφει την έννοια της σύμπραξης καθώς και τους προβλεπόμενους στόχους, δραστηριότητες και ρυθμίσεις εφαρμογής του κοινού προγράμματος EDCTP.Βάσει του εν λόγω Εγγράφου συναντίληψης, τα συμμετέχοντα κράτη επεξεργάζονται τις νομικές, χρηματοδοτικές και οργανωτικές ρυθμίσεις που θα επιτρέψουν την έναρξη των δραστηριοτήτων EDCTP την άνοιξη του 2003, και την έναρξη των πρώτων, χρηματοδοτούμενων από την πρωτοβουλία EDCTP, κλινικών δοκιμών και προγραμμάτων ανάπτυξης δυναμικού και επιμόρφωσης στις αρχές του 2003.2002/0211 (COD)Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥσχετικά με τη συμμετοχή της Κοινότητας σε πρόγραμμα έρευνας και ανάπτυξης με σκοπό την ανάπτυξη νέων κλινικών παρεμβάσεων για την καταπολέμηση των ασθενειών HIV/AIDS, της ελονοσίας και της φυματίωσης, χάρις σε μακροπρόθεσμη σύμπραξη μεταξύ της Ευρώπης και των αναπτυσσομένων χωρών, από σειρά κρατών μελών και από τη


text: ΝορβηγίαΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη Συνθήκη για την ίδρυση της Ευρωπαϊκής Κοινότητας και ιδίως τα άρθρα 169 και 172 εδάφιο δεύτερο,την πρόταση της Επιτροπής [1],[1] EE C [...] της [...], σ. [...]τη γνώμη της Οικονομικής και Κοινωνικής Επιτροπής [2],[2] EE C [...] της [...], σ. [...]αποφασίζοντας σύμφωνα με τη διαδικασία που αναφέρεται στο άρθρο 251 της Συνθήκης [3],[3] EE C [...] της [...], σ. [...]Εκτιμώντας τα ακόλουθα:(1) Η απόφαση αριθ. .../.../ΕΚ του Ευρωπαϊκού Κοινοβουλίου και του Συμβουλίου της .... σχετικά με το έκτο πρόγραμμα-πλαίσιο της Ευρωπαϊκής Κοινότητας για δράσεις έρευνας, τεχνολογικής ανάπτυξης και επίδειξης, με στόχο την υλοποίηση του Ευρωπαϊκού Χώρου Έρευνας και την καινοτομία (2002-2006) [4] (καλούμενου εν προκειμένω «έκτο πρόγραμμα-πλαίσιο») προβλέπει τη συμμετοχή της Κοινότητας σε προγράμματα έρευνας και ανάπτυξης με πρωτοβουλία περισσοτέρων κρατών μελών, καθώς και τη συμμετοχή στις δομές εκτέλεσης των εν λόγω προγραμμάτων, κατά την έννοια του άρθρου 169 της Συνθήκης.[4] ΕΕ L [...] της [...], σ. [...](2) Στις 30 Μαΐου 2001, η Επιτροπή παρουσίασε ανακοίνωση για την εφαρμογή του άρθρου 169 και τη δικτύωση των εθνικών προγραμμάτων [5].[5] COM(2001)282 τελικό(3) Στα ψηφίσματά του της 10ης Νοεμβρίου 2000 και της 14ης Μαΐου 2001, το Συμβούλιο υπογράμμισε τη σοβαρότητα των επιδημιών HIV/AIDS, της ελονοσίας και της φυματίωσης καθώς και την ανάγκη έντασης των προσπαθειών για αύξηση της βοήθειας σε εθνικό, περιφερειακό και παγκόσμιο επίπεδο.(4) Το Ευρωπαϊκό Κοινοβούλιο εξέδωσε ψήφισμα και συνέταξε έκθεση [6] σχετικά με τις ανακοινώσεις της Επιτροπής όσον αφορά την επιτάχυνση των μέτρων αντιμετώπισης των κυριότερων μεταδοτικών ασθενειών στο πλαίσιο του περιορισμού της φτώχειας.[6] A5-0263/2001(5) Στα συμπεράσματά του της 30ής Οκτωβρίου 2001, το Συμβούλιο κάλεσε τα κράτη μέλη να επιλέξουν τα ειδικά θέματα προτύπων προγραμμάτων για τα οποία η συμμετοχή της Κοινότητας σε προγράμματα έρευνας και ανάπτυξης που δρομολογούνται με πρωτοβουλία περισσοτέρων κρατών μελών κατά την έννοια του άρθρου 169 της Συνθήκης θα ήταν κατάλληλη, εν ανάγκη δε σε στενή συνεργασία με την Επιτροπή.(6) Στο πλαίσιο των ανακοινώσεών της προς το Συμβούλιο και το Ευρωπαϊκό Κοινοβούλιο της 20ής Σεπτεμβρίου 2000 [7] και της 21ης Φεβρουαρίου 2001 [8], η Επιτροπή υπέβαλε πρόγραμμα δράσεως για την καταπολέμηση του παγκόσμιου προβλήματος που συνιστούν οι ασθένειες HIV/AIDS, της ελονοσίας και της φυματίωσης, καθορίζοντας διάφορες στρατηγικές υλοποίησης. Το εν λόγω πρόγραμμα δράσεως περιλαμβάνει κεφάλαιο «Έρευνα και Ανάπτυξη», με στόχο, ιδίως, την ανάπτυξη, σε συντονισμό με την εφαρμογή της παρούσας απόφασης, νέων κλινικών παρεμβάσεων για την καταπολέμηση των τριών ασθενειών, χάρις σε μακροπρόθεσμη σύμπραξη μεταξύ της Ευρώπης και των αναπτυσσομένων χωρών.[7] COM(2000)585 τελικό[8] COM(2001)96 τελικό(7) Το Ευρωπαϊκό Κοινοβούλιο και το Συμβούλιο, στην απόφασή τους αριθ. 36/2002/ΕΚ της 19ης Δεκεμβρίου 2001 [9], όριζαν ότι η Κοινότητα θα συμμετείχε, με ποσό ύψους 60 εκατομμυρίων ευρώ, για το έτος 2001, στο Παγκόσμιο Ταμείο για την καταπολέμηση των ασθενειών HIV/AIDS, της φυματίωσης και της ελονοσίας.[9] ΕΕL 7 της 11.01.2002, σ. 1(8) Η Γερμανία, η Αυστρία, το Βέλγιο, η Δανία, η Ισπανία, η Φινλανδία, η Γαλλία, η Ελλάς, η Ιρλανδία, η Ιταλία, η Νορβηγία, οι Κάτω Χώρες, η Πορτογαλία, το Ηνωμένο Βασίλειο και η Σουηδία (εν προκειμένω «τα συμμετέχοντα κράτη»)


text: αναλαμβάνουν κατά μόνας, σε εθνικό επίπεδο, προγράμματα ή δραστηριότητες έρευνας και ανάπτυξης με στόχο τη δημιουργία νέων κλινικών παρεμβάσεων για την αντιμετώπιση του παγκόσμιου προβλήματος που συνιστούν οι ασθένειες HIV/AIDS, της ελονοσίας και της φυματίωσης. Τα εν λόγω προγράμματα ή δραστηριότητες, για τα οποία διατίθενται οι αναγκαίοι χρηματοδοτικοί πόροι, εντάσσονται σε μακροπρόθεσμη σύμπραξη μεταξύ της Επιτροπής και των αναπτυσσομένων χωρών.(9) Σήμερα, τα προγράμματα ή οι δραστηριότητες έρευνας και ανάπτυξης που έχουν αναληφθεί κατά μόνας σε εθνικό επίπεδο, δεν αποτελούν το αντικείμενο συντονισμού σε ευρωπαϊκή κλίμακα και δεν επιτρέπουν την υιοθέτηση μιας συνεκτικής προσέγγισης σε ευρωπαϊκό επίπεδο προκειμένου να αντιμετωπιστούν αποτελεσματικά οι ασθένειες HIV/AIDS, η ελονοσία και η φυματίωση.(10) Τα συμμετέχοντα κράτη, επιθυμώντας να υιοθετήσουν μια συνεκτική προσέγγιση σε ευρωπαϊκή κλίμακα και να αντιμετωπίσουν αποτελεσματικά το HIV/AIDS, την ελονοσία και τη φυματίωση, συμφώνησαν στην δημιουργία σύμπραξης, σχετικά με τις κλινικές δοκιμές, μεταξύ των ευρωπαϊκών χωρών και των αναπτυσσομένων χωρών, προκειμένου να επιτευχθεί μία κρίσιμη μάζα από πλευράς ανθρώπινων και χρηματοδοτικών πόρων, καθώς και ο συντονισμός της τεχνογνωσίας και των περαιτέρω διαθέσιμων πόρων που υπάρχουν σε διάφορες ευρωπαϊκές χώρες.(11) Τα συμμετέχοντα κράτη, προκειμένου να θέσουν σε εφαρμογή τη σύμπραξη αυτή, διαμόρφωσαν, από κοινού με αναπτυσσόμενες χώρες, ένα πρόγραμμα έρευνας και ανάπτυξης με τίτλο «Σύμπραξη των Ευρωπαϊκών και Αναπτυσσόμενων Χωρών για τις Κλινικές Δοκιμές» (καλούμενου εν προκειμένω «το πρόγραμμα EDCTP»).(12) Το πρόγραμμα EDCTP, του οποίου το κόστος υπολογίζεται, από τα συμμετέχοντα κράτη, σε 600 εκατομμύρια ευρώ για διάρκεια πέντε ετών, έχει ως στόχο την ταχεία ανάπτυξη νέων κλινικών παρεμβάσεων για την αντιμετώπιση του HIV/AIDS, της ελονοσίας και της φυματίωσης, προς όφελος των αναπτυσσομένων χωρών, ιδιαίτερα δε των χωρών της υπο-σαχαρικής Αφρικής. Στόχος του προγράμματος EDCTP είναι η ενίσχυση της συνεργασίας και της δικτύωσης των εθνικών ευρωπαϊκών προγραμμάτων, η επιτάχυνση των κλινικών δοκιμών νέων προϊόντων στις αναπτυσσόμενες χώρες, η προαγωγή της ενίσχυσης των δυνατοτήτων των αναπτυσσομένων χωρών και η εξεύρεση συμπληρωματικών πόρων για την αντιμετώπιση των εν λόγω ασθενειών.(13) Τα συμμετέχοντα κράτη συμφώνησαν να αναπτύξουν από κοινού δραστηριότητες με στόχο τη συμβολή στο πρόγραμμα EDCTP για διάρκεια πέντε ετών. Η συνολική αξία της συνεισφοράς τους υπολογίζεται σε 200 εκατομμύρια ευρώ.(14) Στο πλαίσιο της εφαρμογής του προγράμματος EDCTP προβλέπονται δραστηριότητες σχετιζόμενες με την εξεύρεση συμπληρωματικών πόρων, δημόσιων ή ιδιωτικών, εκτιμώμενου ύψους 200 εκατομμυρίων ευρώ.(15) Προκειμένου να αυξηθεί η αποτελεσματικότητα του προγράμματος EDCTP, είναι σκόπιμο να προβλεφθεί η συμμετοχή της Κοινότητας στο εν λόγω πρόγραμμα, και χρηματοδοτική συνεισφορά ύψους 200 εκατομμυρίων ευρώ.(16) Τα συμμετέχοντα κράτη αποφάσισαν να διαμορφώσουν μια κοινή δομή για την εκτέλεση του προγράμματος EDCTP, η οποία θα αποτελεί τον μόνο αποδέκτη της κοινοτικής συνεισφοράς. Η δομή αυτή αποτελεί φορέα με νομική υπόσταση, ο οποίος θα εγγυηθεί την κοινοτική διάσταση της εκτέλεσης του προγράμματος EDCTP.(17) Δεδομένου ότι το πρόγραμμα EDCTP ανταποκρίνεται στους επιστημονικούς στόχους του έκτου προγράμματος-πλαίσιο και ότι το ερευνητικό πεδίο του προγράμματος EDCTP εγγράφεται στη θεματική προτεραιότητα «Επιστήμες της ζωής, γονιδιωματική και βιοτεχνολογία για την υγεία» του έκτου προγράμματος-πλαίσιο, είναι σκόπιμο να εγγραφεί η χρηματοδοτική συνεισφορά της Κοινότητας στον σχετικό με την εν λόγω προτεραιότητα προϋπολογισμό.(18) Δεδομένου ότι το πρόγραμμα EDCTP έχει


text: αναληφθεί από κοινού από περισσότερα συμμετέχοντα κράτη, είναι σκόπιμο να ληφθούν μέτρα ώστε τα εν λόγω κράτη να είναι εις ολόκληρον υπεύθυνα για την υλοποίηση των δραστηριοτήτων στο πλαίσιο του προγράμματος.(19) Είναι σημαντικό, εις ό,τι αφορά τις ερευνητικές δραστηριότητες στο πλαίσιο του προγράμματος EDCTP, να υλοποιηθούν τηρουμένων των θεμελιωδών αρχών της ηθικής, ιδίως δε αυτών που εξαγγέλλονται στο άρθρο 6 της Συνθήκης της Ευρωπαϊκής Ένωσης και στον Χάρτη των Θεμελιωδών Δικαιωμάτων της Ευρωπαϊκής Ένωσης.ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:Άρθρο 11. Στην εκτέλεση του έκτου προγράμματος-πλαίσιο της Ευρωπαϊκής Κοινότητας για δράσεις έρευνας, τεχνολογικής ανάπτυξης και επίδειξης, με στόχο την υλοποίηση του Ευρωπαϊκού Χώρου Έρευνας και την καινοτομία (2002-2006) (εν προκειμένω «το έκτο πρόγραμμα-πλαίσιο»), που θεσπίστηκε με την απόφαση αριθ. ..../.../ΕΚ, η Κοινότητα συμμετέχει χρηματοδοτικά στο πρόγραμμα έρευνας και ανάπτυξης με τίτλο «Σύμπραξη των ευρωπαϊκών και αναπτυσσομένων χωρών για τις κλινικές δοκιμές» (εν προκειμένω «το πρόγραμμα EDCTP») που αναλαμβάνουν από κοινού η Γερμανία, η Αυστρία, το Βέλγιο, η Δανία, η Ισπανία, η Φινλανδία, η Γαλλία, η Ελλάς, η Ιρλανδία, η Ιταλία, η Νορβηγία, οι Κάτω Χώρες, η Πορτογαλία, το Ηνωμένο Βασίλειο και η Σουηδία (εν προκειμένω «τα συμμετέχοντα κράτη»).2. Η Κοινότητα συνεισφέρει χρηματοδοτικά με ποσό μέγιστου ύψους 200 εκατομμυρίων ευρώ για τη διάρκεια εκτέλεσης του έκτου προγράμματος-πλαίσιο.3. Η χρηματοδοτική συνεισφορά της Κοινότητας καταβάλλεται από τις πιστώσεις τις διατιθέμενες στη θεματική προτεραιότητα «Επιστήμες της ζωής, γονιδιωματική και βιοτεχνολογία για την υγεία» του ειδικού προγράμματος του έκτου προγράμματος-πλαίσιο «Ενίσχυση και ολοκλήρωση του Ευρωπαϊκού Χώρου Έρευνας».Άρθρο 21. Η χρηματοδοτική συνεισφορά της Κοινότητας συναρτάται με την άσκηση των δραστηριοτήτων του προγράμματος EDCTP που περιγράφονται στο παράρτημα της παρούσας απόφασης καθώς και με την εκτέλεση των προγραμμάτων έρευνας και ανάπτυξης που εκτελούνται σε εθνικό επίπεδο από τα συμμετέχοντα κράτη.2. Η χρηματοδοτική συνεισφορά της Κοινότητας καταβάλλεται στη δομή που συνιστάται από τα συμμετέχοντα κράτη για την εκτέλεση του προγράμματος EDCTP (εν προκειμένω «κοινή δομή») στην οποία αποδίδεται νομική υπόσταση.3. Οι ρυθμίσεις της χρηματοδοτικής συνεισφοράς της Κοινότητας καθώς και οι σχετικοί με τα δικαιώματα πνευματικής ιδιοκτησίας κανόνες θεσπίζονται από κοινού μέσω συμβάσεως μεταξύ της Επιτροπής και της κοινής δομής, τηρουμένου του δημοσιονομικού κανονισμού που εφαρμόζεται στον κοινοτικό προϋπολογισμό.Άρθρο 3Τα συμμετέχοντα κράτη είναι εις ολόκληρον υπεύθυνα για την εκτέλεση των δραστηριοτήτων που περιγράφονται εν παραρτήματι.Άρθρο 4Η Επιτροπή και το Ελεγκτικό Συνέδριο δύνανται, μέσω των υπαλλήλων τους, να προβαίνουν σε όλους τους αναγκαίους ελέγχους και επιθεωρήσεις προκειμένου να διασφαλιστεί η καλή διαχείριση των κοινοτικών πόρων και η προστασία των οικονομικών συμφερόντων της Κοινότητας έναντι οιασδήποτε απάτης ή παρατυπίας. Προς τον σκοπό αυτό, τα συμμετέχοντα κράτη και η κοινή δομή θέτουν στη διάθεση της Επιτροπής και του Ελεγκτικού Συνεδρίου όλα τα έγγραφα που θα τους ζητηθούν.Άρθρο 5Η Επιτροπή διαβιβάζει κάθε χρήσιμη πληροφορία στο Ευρωπαϊκό Κοινοβούλιο, στο Συμβούλιο και στο Ελεγκτικό Συνέδριο και καλεί τα συμμετέχοντα κράτη και την κοινή δομή να της διαβιβάζουν κάθε συμπληρωματική πληροφορία που το Ευρωπαϊκό Κοινοβούλιο, το Συμβούλιο και το Ελεγκτικό Συνέδριο θα επιθυμούσαν να έχουν σχετικά με την οικονομική διαχείριση της κοινής δομής.Άρθρο 6Η παρούσα απόφαση απευθύνεται στα κράτη μέλη.Βρυξέλλες,Για το Ευρωπαϊκό Κοινοβούλιο Για το ΣυμβούλιοΟ Πρόεδρος Ο ΠρόεδροςΠΑΡΑΡΤΗΜΑΠεριγραφή


text: των δραστηριοτήτων του προγράμματος EDCTPΤα συμμετέχοντα κράτη, σε συμφωνία με αναπτυσσόμενα κράτη, κατήρτισαν πρόγραμμα έρευνας και ανάπτυξης: «Σύμπραξη των ευρωπαϊκών και αναπτυσσομένων χωρών για τις κλινικές δοκιμές» (European and Developing Countries Clinical Trials Partnership -(EDCTP).Οι δραστηριότητες του προγράμματος EDCTP στις οποίες συνεισφέρει χρηματοδοτικά η Κοινότητα, σύμφωνα με χρηματοδοτικές ρυθμίσεις που θα περιγραφούν στη σύμβαση μεταξύ της Επιτροπής και της κοινής δομής, είναι διαφόρων τύπων:1. Δραστηριότητες που συνδέονται με τη δικτύωση και το συντονισμό.* ευρωπαϊκά εθνικά προγράμματα,* δραστηριότητες στις αναπτυσσόμενες χώρες.Οι εν λόγω δραστηριότητες προορίζονται για την ενίσχυση, αντιστοίχως, των δύο κύριων συνιστωσών του προγράμματος EDCTP: προγράμματα/δραστηριότητες στην Ευρώπη αφενός, και στις αναπτυσσόμενες χώρες αφετέρου.2. Δραστηριότητες που συνδέονται άμεσα με την ανάπτυξη νέων προϊόντων κατά των τριών ασθενειών (HIV/AIDS, ελονοσία και φυματίωση) :* στήριξη των κλινικών δοκιμών στις αναπτυσσόμενες χώρες,* στήριξη της ενίσχυσης του δυναμικού στις αναπτυσσόμενες χώρες.3. Δραστηριότητες για τη διασφάλιση της ανάπτυξης, της ορατότητας και της βιωσιμότητας του προγράμματος EDCTP:* δραστηριότητες εκπροσώπησης του προγράμματος EDCTP, προκειμένου να εξασφαλιστεί μεγάλη ορατότητα σε ευρωπαϊκό ή διεθνές επίπεδο,* δραστηριότητες συνδεόμενες με την εξεύρεση των αναγκαίων πόρων που θα επιτρέψουν στο πρόγραμμα EDCTP να αναπτυχθεί, κατά τα προβλεπόμενα, και πέραν της περιόδου που καλύπτεται από την παρούσα απόφαση.4. Βασικές δραστηριότητες του προγράμματος EDCTP, όπως είναι οι δραστηριότητες γραμματείας και διαχείρισης των πληροφοριών σχετικά με τις κλινικές παρεμβάσεις κατά των τριών ασθενειών.ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟΤομέας πολιτικής: ΈρευναΔραστηριότητες: δράσεις έρευνας στο πλαίσιο της συνθήκης ΕΚ.Ονομασία της δράσηςΠρόταση γιαΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με τη συμμετοχή της Κοινότητας σε πρόγραμμα έρευνας και ανάπτυξης με σκοπό την ανάπτυξη νέων κλινικών παρεμβάσεων για την καταπολέμηση των ασθενειών HIV/AIDS, της ελονοσίας και της φυματίωσης, χάρις σε μακροπρόθεσμη σύμπραξη μεταξύ της Ευρώπης και των αναπτυσσομένων χωρών, από σειρά κρατών μελών και από τη Νορβηγία.1. ΚΟΝΔΥΛΙΟ(Α) ΤΟΥ ΠΡΟΫΠΟΛΟΓΙΣΜΟΥ + ΟΝΟΜΑΣΙΑ(ΕΣ)Υποτμήμα Β6 6 Έμμεσες δράσεις Β6 611 "Επιστήμες της ζωής, γονιδιωματική και βιοτεχνολογία για την υγεία".2. ΣΥΝΟΛΙΚΑ ΑΡΙΘΜΗΤΙΚΑ ΔΕΔΟΜΕΝΑ2.1. Συνολικό κονδύλιο της δράσης: 200 εκατομμύρια ευρώ σε πιστώσεις αναλήψεων υποχρεώσεων (ΕΚ)2.2. Περίοδος υλοποίησης2003-20062.3. Συνολική πολυετής εκτίμηση των δαπανώνα) Χρονοδιάγραμμα των πιστώσεων αναλήψεων υποχρεώσεων/πιστώσεων πληρωμών (δημοσιονομική παρέμβαση) (πρβλ. σημείο 5)εκατομμύρια ευρώ>ΘΕΣΗ ΠIΝΑΚΑ>Στην εκτίμηση αυτή θεωρείται ως δεδομένο ότι το EDCTP θα είναι πλήρως λειτουργικό στις αρχές του 2003.2.4. Συμβατότητα με τον δημοσιονομικό προγραμματισμό και τις δημοσιονομικές προοπτικέςx Πρόταση συμβατή με τον ισχύοντα δημοσιονομικό προγραμματισμό.( Η πρόταση αυτή απαιτεί επαναπρογραμματισμό της σχετικής παραγράφου των δημοσιονομικών προοπτικών( συμπεριλαμβανομένης, ενδεχομένως, της προσφυγής στις διατάξεις της διοργανικής συμφωνίας.3. ΝΟΜΙΚΗ ΒΑΣΗΆρθρο 169 της συνθήκης ΕΚ.Απόφαση του Ευρωπαϊκού Κοινοβουλίου και του Συμβουλίου σχετικά με το πολυετές πρόγραμμα - πλαίσιο 2002-2006 της Ευρωπαϊκής Κοινότητας για δράσεις έρευνας, τεχνολογικής ανάπτυξης και επίδειξης, με στόχο την υλοποίηση του Ευρωπαϊκού Χώρου Έρευνας.Τροποποιημένη πρόταση απόφασης του Συμβουλίου σχετικά με το ειδικό πρόγραμμα «Ενίσχυση και ολοκλήρωση του Ευρωπαϊκού Χώρου της Έρευνας» που θέτει σε εφαρμογή το έκτο πρόγραμμα-πλαίσιο της Ευρωπαϊκής Κοινότητας για δράσεις έρευνας, τεχνολογικής ανάπτυξης και επίδειξης.4. ΠΕΡΙΓΡΑΦΗ ΚΑΙ ΑΙΤΙΟΛΟΓΗΣΗ4.1. Γενικότερο πλαίσιοΣτην Ευρώπη, άνω του 80% των δημόσιων ερευνητικών προσπαθειών για τις αναπτυσσόμενες χώρες αναλαμβάνεται σε εθνικό επίπεδο, ιδίως στο πλαίσιο εθνικών ή περιφερειακών ερευνητικών προγραμμάτων.Ωστόσο, οι δεσμοί μεταξύ των καθαυτό εθνικών


text: ερευνητικών προγραμμάτων και των κοινοτικών προγραμμάτων είναι χαλαροί.Όπως εγκρίθηκε από το Ευρωπαϊκό Συμβούλιο της Λισσαβώνας του Μαρτίου 2000 και στηρίχθηκε ενεργά από τα Ευρωπαϊκά Συμβούλια που έλαβαν χώρα έκτοτε, το σχέδιο για έναν Ευρωπαϊκό Χώρο Έρευνας αποβλέπει στην κατάργηση των στεγανών στις ερευνητικές προσπάθειες στην Ευρώπη. Προς τον σκοπό αυτόν, προωθεί την ενίσχυση της συνοχής και του συντονισμού των εθνικών ερευνητικών δραστηριοτήτων.Η ισχυρότερη μορφή δικτύωσης είναι η από κοινού εκτέλεση ολόκληρων ή σημαντικών τμημάτων προγραμμάτων.Εντασσόμενο εμφανώς στον στόχο της υλοποίησης του Ευρωπαϊκού Χώρου Έρευνας, το κοινοτικό πρόγραμμα-πλαίσιο έρευνας 2002-2006, όπως προτάθηκε από την Επιτροπή, προβλέπει, προς τον σκοπό αυτό, την προσφυγή στη συμμετοχή της Κοινότητας σε εκτελούμενα από κοινού εθνικά ερευνητικά προγράμματα, δυνάμει του άρθρου 169 της Συνθήκης.Η μέχρι στιγμής αναξιοποίητη προσφυγή στο άρθρο 169:- φαίνεται ιδιαίτερα ενδεδειγμένη, σε συνδυασμό με άλλα μέσα, για την υλοποίηση ενός ειδικά σχεδιασμένου για την υλοποίηση του Ευρωπαϊκού Χώρου Έρευνας προγράμματος-πλαίσιο.- αναδεικνύεται ως αποτελεσματικό μέσο ενίσχυσης της συνεργασίας και του συντονισμού των ερευνητικών δραστηριοτήτων που ασκούνται σε εθνικό ή περιφερειακό επίπεδο στην Ευρώπη.- θα επιτρέψει επίσης την επίτευξη αποτελεσμάτων των οποίων αδύνατη η επίτευξη με δύο νέα άλλα μέσα (δίκτυα αριστείας και ολοκληρωμένα έργα), λόγω της έκτασης και της ποικιλίας των επιστρατευόμενων μέσων καθώς και των διαρθρωτικών επιπτώσεων του συνδυασμού προσπαθειών σε εθνικό επίπεδο.Μια τέτοια συμμετοχή απαιτεί σαφή προσδιορισμό των δράσεων ή πρωτοβουλιών ανεξαρτήτως του κατά πόσον αποκαλούνται επισήμως ́ ́προγράμματα''σε συγκεκριμένα θέματα ή τομείς, με καθορισμένο προϋπολογισμό και χρονικά συγκεκριμένη εφαρμογή με τη βοήθεια σαφών διαδικασιών.4.2. Αναγκαιότητα της κοινοτικής παρέμβασηςΤρεις σοβαρές μεταδοτικές ασθένειες (HIV/AIDS, ελονοσία, φυματίωση) πλήττουν τις Αναπτυσσόμενες Χώρες σε βαθμό που υπονομεύουν την οικονομική και κοινωνική ανάπτυξή τους. Ο περιορισμός της φτώχειας στις Αναπτυσσόμενες Χώρες μέσω της καταπολέμησης των τριών αυτών σημαντικών ασθενειών αναδείχθηκε ως πρωταρχικός στόχος των πολιτικών ανάπτυξης και συνεργασίας της Ευρωπαϊκής Κοινότητας και συγκαταλέγεται στις επτά προτεραιότητες του Σχεδίου Δράσης της Επιτροπής για το 2002. Στο πλαίσιο της πολιτικής της Επιτροπής «Πρόγραμμα Δράσεως για τις Ασθένειες που Σχετίζονται με τη Φτώχεια», ένα τμήμα της δράσεως αφορά την αύξηση της δημόσιας χρηματοδότησης και τον συντονισμό, σε ευρωπαϊκό επίπεδο, για την ανάπτυξη νέων προϊόντων υγείας στην αντιμετώπιση των τριών ασθενειών, ιδίως στον αναπτυσσόμενο κόσμο. Στο πλαίσιο αυτό, η ΓΔ Έρευνα προτείνει τη συμμετοχή στη διαμόρφωση της Σύμπραξης των Ευρωπαϊκών και Αναπτυσσομένων Χωρών για τις Κλινικές Δοκιμές, με τελικό στόχο την ενίσχυση των κλινικών δοκιμών που αφορούν νέα προϊόντα στην καταπολέμηση των ασθενειών HIV/AIDS, της ελονοσίας και της φυματίωσης στις Αναπτυσσόμενες Χώρες.Σε εθνικό επίπεδο, η Αυστρία, το Βέλγιο, η Δανία, η Φινλανδία, η Γαλλία, η Γερμανία, η Ελλάς, η Ιρλανδία, η Ιταλία, η Νορβηγία, η Πορτογαλία, η Ισπανία, η Σουηδία, οι Κάτω Χώρες και το Ηνωμένο Βασίλειο (Συμμετέχοντα Κράτη) επενδύουν σημαντικά ποσά, της τάξεως των 200 εκατομμυρίων ευρώ και άνω ετησίως, σε ερευνητικά προγράμματα και σχετιζόμενες δραστηριότητες με στόχο την ανάπτυξη νέων παρεμβάσεων κατά των τριών ασθενειών που σχετίζονται με τη φτώχεια. Ωστόσο, ενώ αναγνωρίζεται ότι παράγονται σημαντικά ερευνητικά αποτελέσματα, τα αποτελέσματα αυτά, πολύ συχνά, δεν μεταφράζονται σε κλινικές παρεμβάσεις αξιοποιήσιμες στις Αναπτυσσόμενες Χώρες.Η ανεπάρκεια αυτή, η οποία περιορίζει την αποτελεσματικότητα


text: των επιμέρους επενδύσεων των Συμμετεχόντων Κρατών στην κλινική έρευνα για τις ασθένειες HIV/AIDS, της ελονοσίας και της φυματίωσης προκαλείται από τα εξής:(1) έλλειψη κατάλληλης δικτύωσης και συντονισμού μεταξύ των ευρωπαϊκών εθνικών προγραμμάτων, με αποτέλεσμα τον εν προκειμένω κατακερματισμό της ευρωπαϊκής έρευνας,(2) σημαντικά οργανωτικά και οικονομικά προσκόμματα στην διεξαγωγή κλινικών δοκιμών μεγέθους και εμβέλειας επαρκούς για την επίτευξη άξιων λόγου αποτελεσμάτων,(3) ανεπαρκής εμπλοκή των Αναπτυσσομένων Χωρών όταν οι στοχευόμενες ασθένειες είναι ενδημικές, συχνά λόγω της έλλειψης επαρκούς τοπικής κλινικής ερευνητικής υποδομής ή επαρκώς εκπαιδευμένου ανθρώπινου δυναμικού.4.3. Στόχοι της παρέμβασηςΠροκειμένου να αντιμετωπισθεί η προαναφερθείσα ανεπάρκεια, τα Συμμετέχοντα Κράτη συνέστησαν την «Σύμπραξη των Ευρωπαϊκών και Αναπτυσσομένων Χωρών για τις Κλινικές Δοκιμές (EDCTP)» η οποία στηρίζεται στους ακόλουθους τρεις κύριους στόχους που συνδέονται εγγενώς με τις συνολικές ευρωπαϊκές πολιτικές:- Βελτίωση της δικτύωσης και της συνεργασίας μεταξύ των συμμετεχόντων εθνικών προγραμμάτων, με στόχο την βελτίωση της αποτελεσματικότητας και εμβέλειάς τους, υπερνικώντας, κατ'αυτόν τον τρόπο, τον εν προκειμένω κατακερματισμό της ευρωπαϊκής έρευνας και συμβάλλοντας στην διάρθρωση του Ευρωπαϊκού Χώρου Έρευνας.- Επιτάχυνση της ανάπτυξης νέων παρεμβάσεων μέσω της στήριξης ή/και χρηματοδότησης κλινικών δοκιμών, με αποτέλεσμα την προαγωγή της τεχνολογικής μετατροπής από τα ερευνητικά αποτελέσματα στην κλινική εφαρμογή και ενισχύοντας, κατ'αυτόν τον τρόπο, την ανταγωνιστικότητα της Ευρώπης στην παγκόσμια αγορά.- Ενίσχυση των κλινικών ερευνητικών δυνατοτήτων στις Αναπτυσσόμενες Χώρες, εγκαθιστώντας μία αειφόρο, μακροπρόθεσμη και γνήσια σύμπραξη μεταξύ της Ευρώπης και των Αναπτυσσομένων Χωρών, για την καταπολέμηση των τριών ασθενειών που σχετίζονται με τη φτώχεια. Αυτό θα ενισχύσει τις ευρωπαϊκές πολιτικές ανάπτυξης και συνεργασίας.Τα Συμμετέχοντα Κράτη συμφώνησαν να συντονίσουν τις δραστηριότητες των σχετικών εθνικών προγραμμάτων που συμβάλλουν απευθείας στους στόχους του προγράμματος EDCTP, εντασσόμενα στο Πρόγραμμα Δραστηριοτήτων της πρωτοβουλίας EDCTP.4.4. Σχεδιαζόμενες δράσεις και μέσα χρηματοδότησηςΤα Συμμετέχοντα Κράτη, σε συμφωνία με τις Αναπτυσσόμενες Χώρες, κατήρτισαν πρόγραμμα έρευνας και ανάπτυξης: «Σύμπραξη των Ευρωπαϊκών και Αναπτυσσομένων Χωρών για τις Κλινικές Δοκιμές» (EDCTP), του οποίου ο προϋπολογισμός ανέρχεται σε 600 εκατομμύρια EUR για την αρχική περίοδο των 5 ετών. Από το ποσό αυτό, 200 εκατομμύρια EUR θα προέλθουν από τα Συμμετέχοντα Κράτη και 200 εκατομμύρια EUR από την Κοινότητα. το άθροισμα των κονδυλίων αυτών κρίνεται επαρκές και αναγκαίο για τη δρομολόγηση και ανάπτυξη του προγράμματος EDCTP. Εξάλλου, 200 εκατομμύρια EUR αναμένονται από άλλους χρηματοδότες, ιδίως δε από τη βιομηχανία.Η κατανομή των κονδυλίων ανά τύπο δραστηριότητας είναι η ακόλουθη:- Βασικές δραστηριότητες του προγράμματος EDCTP όπως είναι οι δραστηριότητες γραμματείας (προϋπολογισμός 15 εκατομμυρίων EUR, για την κάλυψη του κόστους προσωπικού ενός - μετρίου μεγέθους - κεντρικού γραφείου, για την ενοικίαση γραφείου και για την αγορά αναλώσιμου υλικού και την εξασφάλιση υπηρεσιών, καθώς και για την διεξαγωγή των αναγκαίων τακτικών συνεδριάσεων των νομικών φορέων του οργανισμού) και οι δραστηριότητες διαχείρισης των πληροφοριών σχετικά με την κλινική έρευνα όσον αφορά νέα προϊόντα κατά των τριών ασθενειών και ειδικότερα για τις αναπτυσσόμενες χώρες (προϋπολογισμός 5 εκατομμυρίων EUR για υποδομή πληροφορικής, οργάνωση και συνεχή διεξαγωγή ενημερωτικών επισκοπήσεων).Δραστηριότητες σχετιζόμενες με τη δικτύωση και με τον συντονισμό:- εθνικά ευρωπαϊκά προγράμματα (προϋπολογισμός 15 εκατομμυρίων EUR για τη στήριξη συντονιστικών δραστηριοτήτων, όπως κοινών συνεδριάσεων και μέτρων για την ανταλλαγή πληροφοριών καθώς και για τη


text: θέσπιση κινήτρων για την από κοινού υλοποίηση δραστηριοτήτων κλινικής έρευνας, συμπεριλαμβανομένων των κλινικών δοκιμών, καθώς και για το άνοιγμα εθνικών προγραμμάτων σε συμμετέχουσες ομάδες από άλλες χώρες),- δραστηριότητες υλοποιούμενες στις Αναπτυσσόμενες Χώρες (προϋπολογισμός 5 εκατομμυρίων EUR για την ίδρυση και διατήρηση γραφείου του προγράμματος EDCTP στην Αφρική, στελεχωμένου με κατάλληλο προσωπικό, για τα ενοίκια γραφείου και για το κόστος της υποδομής, συμπεριλαμβανομένης της αρχικής εγκατάστασης συστημάτων δορυφορικών τηλεπικοινωνιών και για την προώθηση της δικτύωσης Νότος-Νότος, ιδιαίτερα δε για την δημιουργία επιχειρησιακής Συντονιστικής Επιτροπής ΑΧ).Οι δραστηριότητες αυτές αποβλέπουν στην ενίσχυση των δύο κύριων συνιστωσών του προγράμματος EDCTP: προγράμματα/δραστηριότητες στην Ευρώπη αφενός, και στις Αναπτυσσόμενες Χώρες αφετέρου.Δραστηριότητες που συνδέονται άμεσα με την ανάπτυξη νέων προϊόντων κατά των τριών ασθενειών (HIV/AIDS, ελονοσία και φυματίωση):- Στήριξη των κλινικών δοκιμών. Ενώ στο πρόγραμμα EDCTP, ο προβλεπόμενος προϋπολογισμός για τις κλινικές δοκιμασίες ανέρχεται σε 400 εκατομμύρια EUR, υπολογίζεται ότι 250 εκατομμύρια EUR αρκούν και είναι αναγκαία για την δρομολόγηση και ανάπτυξη της δραστηριότητας αυτής (αρχικά, 250 εκατομμύρια EUR μπορούν να στηρίξουν 10-20 ευρείες δοκιμές αποτελεσματικότητας που θα διενεργηθούν στην Αφρική, συμπεριλαμβανομένης της συντήρησης της υποδομής των δοκιμών για 3 έτη). τα υπόλοιπα 150 εκατομμύρια EUR πρέπει να συγκεντρωθούν από άλλες πηγές, ιδίως από τη βιομηχανία.- Στήριξη της ενίσχυσης του δυναμικού στις αναπτυσσόμενες χώρες. Ενώ στο πρόγραμμα EDCTP, ο προς τον σκοπό αυτόν προβλεπόμενος προϋπολογισμός ανέρχεται σε 150 εκατομμύρια EUR, υπολογίζεται ότι 100 εκατομμύρια EUR είναι επαρκή και αναγκαία για τη δρομολόγηση και ανάπτυξη της δραστηριότητας αυτής, καλύπτοντας το κόστος της στήριξης της έρευνας για τη δημιουργία/ενίσχυση αρχικού αριθμού 10-20 περίπου κεντρικών κέντρων κλινικών δοκιμών και για την χρηματοδότηση σειράς εκπαιδευτικών προγραμμάτων για αφρικανούς κλινικούς ιατρούς, επιστήμονες και τεχνικό προσωπικό, τόσο στην Ευρώπη, όσο και στην Αφρική. Τα υπόλοιπα 50 εκατομμύρια EUR αναμένεται να εξευρεθούν από άλλες πηγές.Προβλεπόμενες δραστηριότητες για τη διασφάλιση της ανάπτυξης, της ορατότητας και της διάρκειας του προγράμματος EDCTP (10 εκατομμύρια EUR):- δραστηριότητες εκπροσώπησης του προγράμματος EDCTP, προκειμένου να εξασφαλισθεί μεγάλη ορατότητα και να καταστεί δυνατή η ανάπτυξη των ακόλουθων δραστηριοτήτων. .κόστος για επαγγελματική σύνδεση με το Ίντερνετ, παραγωγή ενημερωτικού υλικού, διοργάνωση συνεντεύξεων Τύπου και εκπροσώπηση του EDCTP σε συναντήσεις με άλλες παγκόσμιες πρωτοβουλίες και συναφείς διεθνείς επιστημονικές συναντήσεις ,- δραστηριότητες συνδεόμενες με την αναζήτηση των αναγκαίων πόρων (που μπορούν να προέρχονται από τη βιομηχανία ή από άλλους χρηματοδότες) προκειμένου να καταστεί η κατά τα προβλεπόμενα ανάπτυξη του προγράμματος EDCTP (κόστος σειράς επαγγελματικά καθοδηγούμενων εκστρατειών συγκέντρωσης χρημάτων που απαιτούν συμβάσεις με συμβούλους και υπηρεσίες προβολής στα ΜΜΕ).Τα Συμμετέχοντα Κράτη θα συστήσουν έναν Ευρωπαϊκό Όμιλο Οικονομικού Σκοπού (European Economic Interest Grouping - EEIG), τον «EDCTP - EEIG», έναν δυναμικό και ευέλικτο νόμιμης υπόστασης φορέα εκτέλεσης του προγράμματος EDCTP.Η κοινοτική χρηματοδότηση, καθώς και οι συνεισφορές άλλων χρηματοδοτών και της βιομηχανίας θα κατευθυνθούν στον EDCTP - EEIG, ως το νομικό φορέα που είναι υπεύθυνος για την εκτέλεση του προγράμματος EDCTP.5. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ5.1 Συνολικές δημοσιονομικές επιπτώσεις στο Μέρος Β (για ολόκληρη την περίοδο προγραμματισμού)5.1.1 Δημοσιονομική παρέμβαση ΕΚ σε εκατομ. EURΚατανομή ανά στόχο// ΣύνολοΕνίσχυση και ολοκλήρωση του Ευρωπαϊκού Χώρου της Έρευνας // 12 585Επιστήμες της ζωής, γονιδιωματική και βιοτεχνολογία